അയാള്‍ മെക്സിക്കന്‍ തീരത്ത്‌ തനിച്ചൊരു വഞ്ചിയില്‍ ചൂണ്ടയിട്ടു കൊണ്ടിരുന്ന ഒരു കിഴവനായിരുന്നു
കഴിഞ്ഞ 84 ദിനങ്ങളായി ഒരൊറ്റ മീന്‍ പോലും കിട്ടിയിരുന്നില്ല അയാള്‍ക്ക്‌
ആദ്യത്തെ നാല്‍പ്പതു ദിവസം ഒരു ബാലന്‍ അയാള്‍ക്ക്‌ കൂട്ടുണ്ടായിരുന്നു
എന്നാല്‍ ഒരൊറ്റ മീന്‍ പോലും കിട്ടാതെ നാല്‍പ്പതു ദിനങ്ങള്‍ കഴിഞ്ഞപ്പോള്‍ മാതാപിതാക്കള്‍ അവനോടു പറഞ്ഞു
കിഴവന്‍ ഇപ്പോള്‍ തീര്‍ത്തും, അന്തിമമായും ഒരു സലാവോ ആണ്.
എന്ന് വെച്ചാല്‍ നിര്‍ഭാഗ്യവാന്‍ എന്നതിന്‍റെ ഏറ്റവും മോശം രൂപം
അവരുടെ ആജ്ഞപ്രകാരം പയ്യന്‍ വേറെ ബോട്ടില്‍ പോയി
അത് ആദ്യ വാരത്തില്‍ മൂന്നു സ്വര്‍ണ്ണ മത്സ്യങ്ങളെ പിടിച്ചു.
വൃദ്ധന്‍ അവനെ മീന്‍ പിടിക്കാന്‍ പഠിപ്പിച്ചിരുന്നു കുട്ടി അയാളെ സ്നേഹിക്കയും ചെയ്തു
വൃദ്ധന്‍ നരച്ചു ചുളിഞ്ഞിരുന്നു കഴുത്തിനു പിറകില്‍ ആഴത്തിലുള്ള ചാലുകലുണ്ടായിരുന്നു
കൈകളില്‍ ആഴത്തിലുള്ള, ചൂണ്ടയിലെ മീനിനെ നിരന്തരം കൈകാര്യം ചെയ്തതിന്‍റെ ചെളിപിടിച്ച പാടുകള്‍
എന്നാല്‍ ഈ മുറിവുകളൊന്നും പുതിയതായിരുന്നില്ല
അതൊക്കെയും മത്സ്യ രഹിതമായ മരുഭൂമിയിലെ ഭ്രംശങ്ങളോളം പഴക്കമുള്ളവയായിരുന്നു.
അയാളെ സംബന്ധിക്കുന്ന എല്ലാം വൃദ്ധമായിരുന്നു, കണ്ണുകള്‍ ഒഴിച്ച്
അവക്കാവട്ടെ, കടലിന്‍റെ അതേ നിറവും. അവ പ്രസന്നവും പരാജയ ബോധമില്ലാത്തവയും ആയിരുന്നു
ഒഴിഞ്ഞ വഞ്ചിയുമായി ഓരോ ദിവസവും വൃദ്ധന്‍ മടങ്ങിവരുന്നത് കാണുന്നത് തന്നെ കുട്ടിക്ക് സങ്കടമായിരുന്നു
അവനെപ്പോഴും മീന്‍ പിടിക്കാനുള്ള കുന്തവും ചാട്ടുളിയും നൂലും ചുമക്കാന്‍ അയാളെ സഹായിച്ചു
വഞ്ചിയുടെ പാമരത്തോട് ചേര്‍ത്തു ചുരുട്ടിവെച്ച പായയും
പായക്കീറലുകള്‍ ധാന്യച്ചാക്ക് കൊണ്ട് തുന്നി ചുരുട്ടിവെച്ചതായിരുന്നു
അത് നിതാന്തമായ പരാജയത്തിന്‍റെ പതാക പോലെ തോന്നിച്ചു
ആരും വൃദ്ധനോട് മോഷ്ടിക്കുമായിരുന്നില്ല അത്
എന്നാലും പായയും ചൂണ്ടനൂലും വീട്ടില്‍ കൊണ്ടുവെക്കുന്നതാണ് നല്ലത്.
കാരണം തുള്ളിമഞ്ഞ് അതിനു നല്ലതല്ല
സ്ഥലത്തെ ആരും മോഷ്ടിക്കില്ല എന്നുറപ്പാണെങ്കിലും
വൃദ്ധന്‍ വിചാരിച്ചു, മീന്‍ പിടിക്കുന്ന കൂര്‍മ്പന്‍ കമ്പും ചാട്ടുളിയും
ബോട്ടില്‍ ഇട്ടേച്ചു പോവുന്നത് അനാവശ്യ പ്രലോഭനമാണ്
ഭാഗ്യമുള്ള മുക്കുവര്‍ വീടെത്തിക്കഴിഞ്ഞു തങ്ങളുടെ മാര്‍ലിനെ കശാപ്പ് ചെയ്തു കഴിഞ്ഞു
രണ്ടു തടിക്കഷണങ്ങളിലായി നീട്ടിക്കിടത്തി ചുമന്നെത്തിച്ചു കഴിഞ്ഞു
ഹവാനയിലെ ചന്തയിലേക്ക് കൊണ്ട് പോകുന്ന ഐസ് ട്രക്കുകള്‍ക്കായി അവരവിടെ കാത്തിരിക്കും
ടെറസ്സിലേക്ക് ഒരു ബിയര്‍ കൊണ്ടുവരട്ടെ? പയ്യന്‍ ചോദിച്ചു
"പിന്നെന്താ..." കിഴവന്‍ പ്രതിവചിച്ചു "മുക്കുവര്‍ക്കിടയിലെ കാര്യം."
രണ്ടു ബിയര്‍, മാര്‍ട്ടിന്‍, പ്ലീസ്‌.
അവര്‍ ടെറസ്സില്‍ ഇരുന്നു പല മുക്കുവരും അയാളെ കളിയാക്കി
പക്ഷെ അയാള്‍ക്ക്‌ കോപം തോന്നിയില്ല
എന്നാണു താന്‍ വിനയം ശീലിച്ചത് എന്ന് അയാള്‍ക്ക്‌ ഓര്‍ത്തെടുക്കാനായില്ല
ഇപ്പോളെന്തായാലും അയാളത് നേടിക്കഴിഞ്ഞിരുന്നു
അത് നാണക്കേടല്ലെന്നും അതുകൊണ്ട് മാനം പോകില്ലെന്നും അയാള്‍ക്കറിയാമായിരുന്നു
പ്രായമായ ചില മുക്കുവര്‍ അയാളെ നോക്കിയിരുന്നു, അവര്‍ക്ക് വിഷമം തോന്നി
പക്ഷെ അവരത് പ്രകടിപ്പിച്ചില്ല അവര്‍ ഒഴുക്കുകളെ കുറിച്ചും
അവര്‍ ചൂണ്ടയിട്ട ആഴങ്ങളെ കുറിച്ചും സംസാരിച്ചു കൊണ്ടിരുന്നു
ശാന്തമായ നല്ല കാലാവസ്ഥയെ കുറിച്ചും അവര്‍ കണ്ട കാര്യങ്ങളെ കുറിച്ചും
- സാന്‍റിയാഗോ - യെസ്
നാളത്തേയ്ക്ക് വേണ്ട ചാളമത്സ്യം എത്തിക്കട്ടെ?
ഓ, വേണ്ട, വേണ്ട.
കളിച്ചോളൂ. എനിക്കിപ്പോഴും തുഴയാനാവും വല വീശാനും.
എനിക്കറിയാം എവിടെനിന്ന് എനിക്ക് നാല് പുതിയ ചൂണ്ടയിരകള്‍ കിട്ടുമെന്ന്.
ഇപ്പോഴും എന്‍റെ കയ്യില്‍ ഇന്നത്തേക്കുള്ളത് ഉണ്ട് .
ഞാന്‍ പുതിയ നാലെണ്ണം സംഘടിപ്പിക്കാം.
- ഒന്ന്. - രണ്ട്.
രണ്ട്.
- നീയതു മോഷ്ടിച്ചില്ല, ഉവ്വോ? - വേണമെങ്കില്‍ ചെയ്യും. പക്ഷെ ഇത് ഞാന്‍ വാങ്ങിയതാ.
നന്ദി..
എനിക്ക് താങ്കളോടൊപ്പം മീന്‍ പിടിക്കാന്‍ വരാനാവില്ലെങ്കിലും , മറ്റേതെങ്കിലും രീതിയില്‍ സഹായിക്കാം.
നീയെനിക്ക് ബിയര്‍ വാങ്ങിത്തന്നല്ലോ .
നീയിപ്പോഴേ ഒത്തയൊരുത്തനായി .
അവര്‍ പാതയിലൂടെ ഒന്നിച്ചു നടന്നു .
കിഴവന്‍ തന്‍റെ ചാളക്ക് വെളിയില്‍പാമരം നിവര്‍ത്തിവെച്ചു.
കിഴവന്‍റെ ചാളക്കകത്ത് , ഒരു കട്ടിലും ഒരു മേശയും കസേരകളും ഉണ്ടായിരുന്നു ...
... കരികൊണ്ട് പാചകം ചെയ്യാനുള്ള ഇടവും.
ചാര നിറമുള്ള ചുമരില്‍ ഒരു പടമുണ്ടായിരുന്നു തിരുഹൃദയത്തിന്‍റെ ഒരു വര്‍ണ്ണ ചിത്രം ...
... കൊബാറിലെ കന്യകയുടെ മറ്റൊരെണ്ണവും .
ഇവ അയാളുടെ ഭാര്യയുടെ ഓര്‍മ്മകളായിരുന്നു .
മുമ്പ് ആ ചുമരില്‍ അഴുക്കുപറ്റിയ ഒരു ഫോട്ടോ ഉണ്ടായിരുന്നു അയാളുടെ ഭാര്യയുടെ, .
എന്നാല്‍ അയാളത് എടുത്തുമാറ്റിയിരുന്നു , കാരണം അത് കാണുമ്പോള്‍ അയാളുടെ ഏകാന്തത ദുസ്സഹമായി.
അത് മൂലയിലുള്ള ഷെല്‍ഫിനു മുകളിലുണ്ട് , അയാളുടെ വൃത്തിയുള്ള ഷര്‍ട്ടിനു ചുവടെ .
നാളെ 85 ദിവസമാവും .
85 ഒരു ഭാഗ്യ നമ്പരാണ് .
ആയിരം പൌണ്ടില്‍ കൂടുതലുള്ള ഒരെണ്ണത്തിനെ ഞാന്‍ കൊണ്ടുവന്നാല്‍ എങ്ങനെയിരിക്കും ?
ഇപ്പോള്‍ ശരിക്കുമൊരു വമ്പന്‍ മീനിനുള്ള ശക്തിയുണ്ടോ നിങ്ങള്‍ക്ക് ?
എന്നാ എന്‍റെ വിചാരം.
പിന്നെ പല തന്ത്രങ്ങളും ഉണ്ടല്ലോ .
സാന്‍റിയാഗോ, എനിക്കും നിങ്ങളോടൊപ്പം വരാമായിരുന്നു .
ഞങ്ങള്‍ വേണ്ടത്ര പണം ഉണ്ടാക്കിയിരിക്കുന്നു .
വേണ്ട, വേണ്ട. . നീയൊരു ഭാഗ്യമുള്ള ബോട്ടിലാണ് . അവരോടൊപ്പം നില്‍ക്ക്.
ഓര്‍മ്മയില്ലേ മുമ്പ് ഒരൊറ്റ മീനും കിട്ടാതെ നമ്മള്‍ എത്ര കാലം കഴിഞ്ഞിട്ടുണ്ടെന്നു ?
പിന്നെ ഒരു മൂന്നാഴ്ച ഒരോ ദിവസവും നമുക്ക് വമ്പന്മാരെ കിട്ടി .
എനിക്കോര്‍മ്മയുണ്ട്.
എനിക്കറിയാം വിശ്വാസം നഷ്ടപ്പെട്ടത് കൊണ്ടല്ല നീയെന്നെ വിട്ടുപോയത് .
എന്‍റെ പപ്പ കാരണമാ ഞാന്‍ പോയത് . ഞാനൊരു കുട്ടിയാണല്ലോ, അദ്ദേഹത്തെ അനുസരിക്കണമല്ലോ .
തീര്‍ച്ചയായും, തീര്‍ച്ചയായും . വളരെ സ്വാഭാവികമാണത് .
അദ്ദേഹത്തിനു അത്ര വിശ്വാസമില്ല .
- പക്ഷെ നമുക്കുണ്ട്, ഇല്ലേ? - ഉണ്ട്.
നീയെന്‍റെ കുട്ടിയായിരുന്നെങ്കില്‍ , ഇനിയും ഞാന്‍ നിന്നെ കൂട്ടിയേനെ .
പക്ഷെ നീ നിന്‍റെ അച്ഛന്‍റെയും അമ്മയുടെയുമാണ് , നീയൊരു ഭാഗ്യമുള്ള ബോട്ടിലുമാണ് .
എന്താ നിങ്ങള്‍ക്ക് തിന്നാന്‍ ഉള്ളത് ?
ഒരു പാത്രം മഞ്ഞച്ചോറും കുറച്ചു മീനുമുണ്ട് . ഇത്തിരി കഴിക്കുന്നോ ?
വേണ്ട, ഞാന്‍ വീട്ടില്‍ നിന്ന് കഴിച്ചോളാം .
- ഞാന്‍ വിരിച്ച വല എടുക്കട്ടെ ? - തീര്‍ച്ചയായും .
എന്‍റെ കയ്യില്‍ ഇന്നലത്തെ പത്രമുണ്ട് .
ഞാന്‍ ബേസ് ബാളിനെ കുറിച്ച് വായിക്കാം .
വിരിച്ച വല ഇല്ല. കുട്ടി ഓര്‍മ്മിച്ചു അവരത് വിറ്റുകഴിഞ്ഞിരുന്നു .
പക്ഷെ അവരെന്നും ആ കെട്ടുകഥ ആവര്‍ത്തിച്ചു .
മഞ്ഞച്ചോറും മീനും ഉണ്ടായിരുന്നില്ല , കുട്ടിക്ക് അതും അറിയാമായിരുന്നു s.
അവനറിയില്ലായിരുന്നു ഇന്നലത്തെ പത്രവും ഒരു കെട്ടുകഥ ആണോയെന്ന് .
കിഴവന്‍ അത് പുറത്തെടുത്തു കിടക്കക്ക് താഴെ നിന്ന് .
തണുപ്പടിക്കല്ലേ, കാര്‍ന്നോരെ .
വെയില്‍ കാഞ്ഞോളൂ. ഓര്‍ക്കുക , ഇത് സെപ്തംബര്‍ ആണ് .
വന്‍ മത്സ്യങ്ങളുടെ മാസം .
മെയ് മാസത്തില്‍ ആര്‍ക്കും മുക്കുവനാകാം .
ചാള മീന്‍ കിട്ടുമ്പോള്‍ ഞാന്‍ തിരികെ വരാം .
അപ്പോള്‍ ബേസ് ബാളിനെ കുറിച്ച് പറഞ്ഞു തരണം .
- ഹേ, മാനോലിന്‍, വരൂ. - ആദ്യ ബേസ് കളിക്കൂ .
ഹേയ്, അതെ, വരൂ .
- മാനോലിന്‍ . - രണ്ടാള്‍ക്ക്‌, ഡിന്നര്‍, പ്ലീസ് . കൊണ്ടുപോകാന്‍ .
വീട്ടില്‍നിന്നു കഴിക്കാറേയില്ലേ ഇപ്പോള്‍ ?
- എത്ര ചെലവിടാനാവും ? - അറുപതു സെന്‍റ്.
ഇപ്പോഴും ഭാഗ്യമില്ല , ഉവ്വോ ?
ഒരുപക്ഷെ അത് ഭാഗ്യത്തിന്‍റെ കാര്യമേയല്ല . വല്ലാതെ വയസ്സായതിന്‍റെയാവും .
അത്രക്കങ്ങു വയസ്സായില്ല അദ്ദേഹത്തിനു . കണ്ടോളൂ.
- ആവാമെന്നേ പറഞ്ഞുള്ളൂ . - അങ്ങനെയും ഇല്ല.
ശരി ശരി.
എനിക്ക് വയസ്സാവുമ്പോള്‍ മീന്‍ പിടിത്തത്തിന് ഒരു പയ്യന്‍ ഉണ്ടാവണേ എന്നേയുള്ളൂ എനിക്ക് .
കുട്ടി തിരികെ എത്തിയപ്പോള്‍ , കിഴവന്‍ ഒരു കസേരയില്‍ ഉറക്കത്തിലായിരുന്നു ...
... സൂര്യന്‍ അസ്തമിക്കയും .
അയാളുടെ ചുമലുകള്‍ അപ്പോഴും ശക്തമായിരുന്നു , ഏറെ വയസ്സായിരുന്നെങ്കിലും.
കഴുത്തും ശക്തമായിരുന്നു ഇപ്പോഴും .
കിഴവന്‍ ഉറങ്ങുകയായിരുന്നപ്പോള്‍ ചുളിവുകള്‍ അത്ര വ്യക്തമായിരുന്നില്ല.
ശിരസ്സ്‌ പക്ഷെ ഏറെ വൃദ്ധമായിരുന്നു .
കണ്ണുകള്‍ അടഞ്ഞു കാണപ്പെട്ടപ്പോള്‍ , മുഖത്തു ജീവനുണ്ടായിരുന്നില്ല .
ഓണരൂ, കാര്‍ന്നോരെ .
കിഴവന്‍ കണ്ണ് തുറന്നു , ദീര്‍ഘമായ ഒരു നിമിഷത്തേക്ക് ...
... തിരിച്ചെത്തുകയായിരുന്നു ദൂരെയെങ്ങാണ്ട് നിന്നോ.
പിന്നെ അയാള്‍ ചിരിച്ചു .
എന്താ കിട്ടിയത് ?
- നമ്മള്‍ അത്താഴം കഴിക്കാന്‍ പോകുന്നു . - എനിക്കത്ര വിശപ്പില്ല .
വന്നു കഴിക്കൂ . മീന്‍ പിടിക്കാന്‍ പോവുന്നവന്‍ ഭക്ഷണം കഴിക്കാതെ പറ്റില്ല .
ഞാന്‍ അത് ചെയ്യാറുണ്ട് .
ഞാന്‍ ജീവിച്ചിരിക്കുമ്പോള്‍ ഭക്ഷണം കഴിക്കാതെ നിങ്ങള്‍ മീന്‍ പിടിക്കാന്‍ പോവില്ല .
ശരി, നീ ദീര്‍ഘകാലം ജീവിക്ക് എന്നിട്ട് നന്നായി സ്വയം കാക്ക്‌ .
ആര് ...? ആരാ നിനക്കിതു തന്നത് ?
മാര്‍ട്ടിന്‍ . ടെറസില്‍ വെച്ച് .
ഓ...
...ഉറപ്പായിട്ടും അവനു നന്ദി പറയണം .
ഞാന്‍ നന്ദി പറഞ്ഞു കഴിഞ്ഞു . നിങ്ങള്‍ പറയേണ്ടതില്ല .
മേശയില്‍ വെളിച്ചമില്ലാതെയാണ് അവര്‍ ഭക്ഷണം കഴിച്ചത് , ഇരുട്ടുമായിരുന്നു .
കിഴവന്‍ കുട്ടിയോട് പറഞ്ഞുകൊണ്ടിരുന്നു പതിവുപോലെ, ബേസ് ബാളിനെ കുറിച്ച് .
മഹാനായ ഡി മാജിയോയെ കുറിച്ച് അദ്ദേഹം എങ്ങനെ പെരുമാറിയെന്ന് ...
... ടീമിലെ മറ്റുള്ളവരെ കുറിച്ച് .
മഹാനായ ജോണ്‍ മക് ഗ്രോയെ കുറിച്ച് പറയൂ .
അദ്ദേഹം ഇടയ്ക്കു ടെറസ്സില്‍ വരും ...
...പണ്ടുമതെ.
അദ്ദേഹത്തിനു ബേസ് ബാള്‍പോലെത്തന്നെയായിരുന്നു കുതിരക്കമ്പവും എന്ന് തോന്നുന്നു .
ചുരുങ്ങിയത്, അദ്ദേഹത്തിന്‍റെ പോക്കറ്റില്‍ എപ്പോഴും കുതിരകളുടെ ലിസ്റ്റും ഉണ്ടാവും.
ഇടയ്ക്കിടെ , കുതിരകളുടെ പേരും ടെലിഫോണില്‍ പറയും .
അദ്ദേഹം ഒരു മികച്ച മാനേജര്‍ ആയിരുന്നു . എന്‍റെ അച്ഛന്‍റെ അഭിപ്രായത്തില്‍ അദ്ദേഹമാണ് ഏറ്റവും മികച്ചയാള്‍.
അതിനു കാരണം അദ്ദേഹം അധികവും ഇവിടെ വരും .
ഡ്രൂഷര്‍ ഇവിടെ വരുന്നത് തുടര്‍ന്നിരുന്നെങ്കില്‍ ...
...നിന്‍റെ അച്ഛന്‍ കരുതും അയാളാണ് ഏറ്റവും മികച്ച മാനേജര്‍ എന്ന് .
ആരാണ് ഏറ്റവും മികച്ച മാനേജര്‍, ശരിക്കും ?
എനിക്ക് തോന്നുന്നു എല്ലാരും തുല്യരാണ് എന്ന് .
ചിലപ്പോള്‍ എനിക്ക് മഹാനായ ഡി മാജിയോയെ മീന്‍ പിടിക്കാന്‍ കൂട്ടണം എന്നുണ്ട് .
അയാളുടെ അച്ഛനൊരു മുക്കുവനായിരുന്നു എന്ന് കേട്ടിട്ടുണ്ട് .
ഒരുപക്ഷെ അയാള്‍ നമ്മെപ്പോലെ ദാരിദ്രനായിരുന്നിരിക്കണം , അയാള്‍ക്ക് മനസ്സിലാവും .
ഇനി നിങ്ങള്‍ കിടന്നുറങ്ങണം, അപ്പോള്‍ രാവിലെ ഫ്രഷ്‌ ആകും .
ഞാന്‍ ഇതൊക്കെ ടെറസ്സിലേക്ക് തിരികെ കൊണ്ട് പോകാം .
- ഗുഡ് നൈറ്റ്‌. രാവിലെ കാണാം . - നീങ്ങളാണെന്‍റെ അലാറം ക്ലോക്ക് .
പ്രായമാണെന്‍റെ അലാറം ക്ലോക്ക്.
- നന്നായി ഉറങ്ങു, കാര്‍ന്നോരെ . - നന്ദി.
ഗുഡ് നൈറ്റ്‌ .
കുട്ടിപോയപ്പോള്‍ കിഴവന്‍ വിചാരിച്ചു , "എന്താ വൃദ്ധന്മാര്‍ ഇത്ര നേരത്തെ ഉണരുന്നത് ?
ഒരു മുഷിപ്പന്‍ പകലിനു വേണ്ടിയോ ?"
പിന്നീട് കിഴവന്‍ തന്‍റെ കാലുറകള്‍ തെറുത്തു വെച്ചു ഒരു തലയിണ ഉണ്ടാക്കി ...
... അതിനകത്ത് പത്രക്കടലാസുകള്‍ വെച്ച് .
അയാള്‍ കരിമ്പടത്തിലേക്ക് ചുരുണ്ടുകൂടി കടലാസുകള്‍ക്ക് മേല്‍ ഉറങ്ങി ...
... അവ കട്ടിലിന്‍റെ സ്പ്രിങ്ങുകളെ മൂടി .
വേഗം അയാള്‍ ഉറങ്ങിപ്പോയി...
... അയാള്‍ കുട്ടിക്കാലത്തെ , ആഫ്രിക്കയെ സ്വപ്നം കണ്ടു.
തങ്കവര്‍ണ്ണമാര്‍ന്ന കടല്‍തീരങ്ങളെസ്വപ്നം കണ്ടു വെളുത്ത തീരങ്ങള്‍, കണ്ണ് മഞ്ഞളിപ്പിക്കും വിധം വെളുത്തവ .
ഉയര്‍ന്ന കൊടുമുടികളെയും വലിയ, ചാരനിറമാര്‍ന്ന മലനിരകളെയും .
ഇപ്പോള്‍ എല്ലാ രാത്രികളിലും അയാളാ തീരങ്ങളില്‍ കഴിഞ്ഞു , തന്‍റെ സ്വപ്നങ്ങളില്‍ ...
... അലകള്‍ അലറുന്ന ശബ്ദം അയാള്‍ കേട്ടു, നാടന്‍ ബോട്ടുകള്‍ അതിലൂടെ വരുന്നതും കണ്ടു .
ഉറക്കത്തില്‍ ഡക്കിലെ ടാറിന്‍റെയും പഴഞ്ചന്‍ കയര്‍ ചാണ്ടിയുടെ മണമടിച്ചു ...
... ആഫ്രിക്കയുടെ മണവും രാവിലത്തെ കരയില്‍ നിന്നുള്ള കാറ്റിന്‍റെയും മണം.
സാധാരണ കരയില്‍ നിന്നുള്ള കാറ്റിന്‍റെ ആ മണമടിക്കുമ്പോള്‍, അയാളുണരും ...
... കുട്ടിയെ ഉണര്‍ത്താന്‍ പോവാന്‍ വസ്ത്രം ധരിക്കും .
എന്നാല്‍ ഈ രാത്രി കരക്കാറ്റിന്‍റെ മണം ഏറെ നേരത്തെ വന്നു ...
... തന്‍റെ സ്വപ്നത്തില്‍ അത് വളരെ നേരത്തെയാണെന്ന് അയാളറിഞ്ഞു അയാള്‍ സ്വപ്നം കാണല്‍ തുടര്‍ന്നു.
ദ്വീപിന്‍റെ ധവളമായ കൊടുമുടികള്‍ കടലിലേക്കുയര്‍ന്നു നില്‍ക്കുന്നത് കാണുന്നതും ...
... അയാള്‍ വ്യത്യസ്തമായ ഹാര്‍ബറുകളെ സ്വപ്നം കണ്ടു വടക്കുപടിഞ്ഞാറന്‍ ആഫ്രിക്കന്‍ ദ്വീപുകളിലെ പാതകളും .
ഇപ്പോഴയാള്‍ മുമ്പെപോലെ കൊടുങ്കാറ്റുകളെ സ്വപ്നം കാണുന്നേയില്ല സ്ത്രീകളെയും ...
... അല്ലെങ്കില്‍ വലിയ സംഭവങ്ങളെയോ വമ്പന്‍ മത്സ്യങ്ങളെയോ ...
... യുദ്ധങ്ങളെയോ ശക്തമായ മത്സരങ്ങളെയോ അല്ലെങ്കില്‍ തന്‍റെ ഭാര്യയെയോ .
ഇപ്പോഴയാള്‍ സ്ഥലങ്ങളെ മാത്രം സ്വപ്നം കണ്ടു ...
... കടലോരങ്ങളിലെ സിംഹങ്ങളെയും .
അവ പൂച്ചക്കുട്ടികളെ പോലെ കളിച്ചു , പയ്യനെ സ്നേഹിച്ച പോലെ അയാള്‍ അവയെ ഇഷ്ടപ്പെട്ടു .
പയ്യനെ അയാളൊരിക്കലും സ്വപ്നം കണ്ടില്ല .
പ്രഭാതത്തില്‍, കിഴവന്‍ ചുമ്മാ ഉണര്‍ന്നു ...
... വാതിലിലൂടെ മരിച്ചു കൊണ്ടിരുന്ന ചന്ദ്രനെ നോക്കി , കാലുറകള്‍ നിവര്‍ത്തി ധരിച്ചു .
പിന്നെ കുട്ടിയെ ഉണര്‍ത്താന്‍ പോയി . അയാള്‍ തണുത്തു വിറക്കുകയായിരുന്നു ...
... പക്ഷെ അയാള്‍ക്കറിയാമായിരുന്നു വിറച്ചു വിറച്ചു അയാള്‍ ചൂട് പിടിക്കുമെന്നും വൈകാതെ തുഴയാന്‍ പോവുമെന്നും .
കുട്ടി താമസിച്ചിരുന്ന വീടിന്‍റെ വാതില്‍ പൂട്ടിയിരുന്നില്ല ...
... അയാള്‍ അത് തുറന്നു പതിയെ അകത്തു ചെന്നു നഗ്നപാദനായി .
പയ്യന്‍ മുറിയില്‍ ഒരു കട്ടിലില്‍ ഉറക്കമായിരുന്നു കിഴവന്‍ അവനെ ശരിക്കും കണ്ടു .
അയാള്‍ പതിയെ ഒരു കാലില്‍ പിടിച്ചു കുട്ടി ഉണരും വരെ ...
... തിരിഞ്ഞു അയാളെ നോക്കും വരെ .
കുട്ടിക്ക് ഉറക്കച്ചടവുണ്ടായിരുന്നു , കിഴവന്‍ പറഞ്ഞു , "ഞാന്‍ ക്ഷമ ചോദിക്കുന്നു ."
"അതാണ് ഒരു മനുഷ്യന്‍ ചെയ്യേണ്ടത് ," പയ്യന്‍ മറുപടി പറഞ്ഞു .
അവര്‍ റോട്ടിലൂടെ നടന്നു , ഇരുട്ടില്‍, വഴിനീളെ ...
... നഗ്നപാദരായ ആളുകള്‍ നടന്നുകൊണ്ടിരുന്നു , തങ്ങളുടെ ബോട്ടിന്‍റെ പാമരവും ചുമന്നുകൊണ്ടു .
എങ്ങനെ ഉറങ്ങി ?
നല്ലപോലെ, മാനോലിന്‍. ഇന്നെനിക്കു നല്ല ആത്മവിശ്വാസമുണ്ട് .
എനിക്കുമതെ.
ഞാന്‍ ചാളമീന്‍ കൊണ്ടുവരാം . ഇതാ എത്തി.
ഒരു കപ്പു കൂടി . ഇവിടെ നമുക്ക് കടം കിട്ടും .
കിഴവന്‍ സാവധാനം കാപി കുടിച്ചു .
ഇന്ന് ഇതുമാത്രമാവും അയാളുടെ ഭക്ഷണം , അത് കുടിച്ചേ തീരൂ എന്നയാള്‍ക്കറിയാം .
ഇപ്പോള്‍ കുറെയായി, ഭക്ഷണം കഴിക്കല്‍ അയാളെ മടുപ്പിച്ചു തുടങ്ങിയിട്ട് , അയാള്‍ ഒരിക്കലും ലഞ്ച് കൊണ്ടുപോകാറുമില്ല .
ഒരു കുപ്പി വെള്ളമുണ്ടാവും വഞ്ചിയുടെ മുന്‍ ഭാഗത്ത് ...
... ആ ദിവസത്തിനു അയാള്‍ക്ക് അത് മതി .
ഭാഗ്യം നേരുന്നു, കാര്‍ന്നോരെ.
ഭാഗ്യമുണ്ടാവട്ടെ .
വേറെയും ബോട്ടുകള്‍ കടലിലേക്ക്‌ പുറപ്പെടുന്നുണ്ടായിരുന്നു ...
... കിഴവന്‍ കേട്ടു തുഴ വെള്ളത്തില്‍ താഴുന്നതിന്‍റെയും തള്ളുന്നതിന്‍റെയും ശബ്ദം .
ഇരുട്ടില്‍, കിഴവന്‍ അറിഞ്ഞു പുലരിയുടെ വരവ് .
മുന്നോട്ടു പോകവേ പറക്കും മീനുകള്‍ ജലോപരിതലം വിടുന്നത് അയാള്‍ കേട്ടു...
... അവയുടെ കടുത്ത, ഉറച്ച ചിറകുകളുടെ ഒച്ച ഇരുട്ടില്‍ അവ ഉയര്‍ന്നു പറക്കുമ്പോഴത്തെ .
അയാള്‍ക്ക് പറക്കും മീനുകളെ വലിയ ഇഷ്ടമായിരുന്നു , കാരണം കടലില്‍ അയാളുടെ പ്രധാന കൂട്ടുകാര്‍ അവരായിരുന്നു .
പക്ഷികളുടെ കാര്യത്തില്‍ അയാള്‍ക്ക് സങ്കടമുണ്ടായിരുന്നു , പ്രത്യേകിച്ചും ദുര്‍ബ്ബലരായ ഇരുണ്ട കുഞ്ഞന്‍ പക്ഷികള്‍ ...
... അവരെപ്പോഴും പറന്നുകൊണ്ട്‌ തിരയും മിക്കപ്പോഴും ഒന്നും കിട്ടുകയുമില്ല .
അയാള്‍ കരുതി , "പക്ഷികള്‍ക്ക് നമ്മെക്കാള്‍ കടുത്ത ജീവിതമാണ് ...
... കള്ളന്‍ പക്ഷികളെയും വലിയ കരുത്തന്മാരെയും ഒഴിച്ച് .
എന്താ പക്ഷികളെ ഇത്രയും ലോലമായും ഒമനകളായും പടക്കുന്നത് കടല്‍ ഇത്രയും ക്രൂരമായിരിക്കുമ്പോള്‍?
അവള്‍ ദയയുള്ളവളും സുന്ദരിയുമാണ് , എന്നാല്‍ ക്രൂരയാവനും കഴിയും . "
സൂര്യന്‍ കടലില്‍ നിന്നുയര്‍ന്നു , കിഴവന് മറ്റു ബോട്ടുകളും കാണായി ...
... കടലില്‍, പതിഞ്ഞു, മുന്നോട്ടു കരയിലേക്ക് , ഒഴുക്കിന് കുറുകെ .
കടലിനെ കുറിച്ച് അയാളെപ്പോഴും ചിന്തിച്ചു: ലാ മാര്‍
... അങ്ങനെയാണ് ആളുകള്‍ സ്പാനിഷില്‍ വിളിച്ചത് സ്നേഹം തോന്നുമ്പോഴോക്കെ .
ചിലപ്പോള്‍ അവളെ സ്നേഹിച്ചവര്‍ അവളെ കുറിച്ചും മോശമായിപ്പറയും ...
... പക്ഷെ എപ്പോഴും പറയുക ഒരുസ്ത്രീയായി കണ്ടുകൊണ്ടാണ് .
ചില ചെറുപ്പക്കാരായ മുക്കുവരുടെ വാക്കുകളില്‍ അവളൊരു സ്ഥാവരമോ ഒരു ഇടമോ ഒരു ശത്രുവോ ആയി ...
... എന്നാല്‍ പഴമക്കാര്‍ എപ്പോഴും അവളെ സ്ത്രീയായ് നിനച്ചു ...
... വലിയ അനുഗ്രഹങ്ങള്‍ നല്‍കുകയോ പിടിച്ചുവെക്കുകയോ ചെയ്യുന്ന .
"ഒരു സ്ത്രീയെ എന്നോണം ചന്ദ്രന്‍ അവളെ ബാധിക്കും ," അയാള്‍ വിചാരിച്ചു .
വെളുക്കും മുമ്പ് , അയാള്‍ ഇരകോര്‍ത്തു തുടങ്ങി ഒഴുക്കിനൊപ്പം പോയിത്തുടങ്ങി .
ഒരു ചൂണ്ട 40 കാതം താഴെ , രണ്ടാമത്തെത് 75...
... മൂന്നാമാത്തെതും നാലാമത്തെതും നീല ജലത്തില്‍ താഴ്ന്നു കിടന്നു 100 - 125 കാതങ്ങളില്‍ .
അപ്പോള്‍ സൂര്യന്‍ കൂടുതല്‍ തിളങ്ങിത്തുങ്ങി അതിന്‍റെ നാളം ജലോപരിതലത്തിലെത്തി , അത് വ്യക്തമായി ഉയര്‍ന്നപ്പോള്‍ ...
... നിരന്ന കടല്‍ അത് കണ്ണിലേക്കു പ്രതിഫലിപ്പിച്ചു അത് കഠിനമായി വിഷമിപ്പിച്ചു ...
... അങ്ങോടു നോക്കാതെ അയാള്‍ മുന്നോട്ടു പോയി.
അയാള്‍ താഴോട്ടു നോക്കി, ചൂണ്ടനാട നോക്കിയിരുന്നു അത് ജലത്തിന്‍റെ ആഴത്തില്‍ ഇരുളില്‍ മറഞ്ഞു .
ഒരോ കൊളുത്തും തലകീഴായി തൂങ്ങിക്കിടന്നു കൊളുത്തിന്‍റെ കമ്പി ഉള്ളിലേക്ക് വളഞ്ഞ്...
... മുറുക്കിക്കെട്ടി .
കൊളുത്തിന്‍റെ തള്ളിനില്‍ക്കുന്ന ഭാഗം മുഴുവന്‍ ...
... വളവും മുനയും , ചാളമീന്‍ കൊണ്ട് മറച്ചിരുന്നു ...
... ഓരോ മത്തിയും കണ്ണുകളിലൂടെ കോര്‍ത്തു so അത് തള്ളിനില്‍ക്കുന്ന സ്റ്റീലില്‍ നിന്ന് ഒരു മാല പോലെ .
കൊളുത്തിന്‍റെ ഒരു ഭാഗവും മത്സ്യം അറിയില്ല ...
... നല്ല മണമുള്ളതും രുചികരവും ആയല്ലാതെ .
"ഞാനത് കൃത്യതയോടെ ചെയ്തു ," അയാള്‍ വിചാരിച്ചു .
"ഇനി എനിക്ക് ഭാഗ്യമില്ല എന്നുമാത്രം. .
പക്ഷെ ആര്‍ക്കറിയാം ? ഒരുപക്ഷെ ഇന്ന് .
എല്ലാ ദിവസവും ഒരു പുതിയ ദിവസമാണ് .
ഭാഗ്യശാലിയായിരിക്കുന്നത് നല്ലത് തന്നെ , പക്ഷെ എനിക്ക് അതിലേറെ പ്രധാനം കണിശതയാണ്.
അപ്പോള്‍ ഭാഗ്യം വരുമ്പോള്‍ തയ്യാറായിരിക്കാമല്ലോ . "
സൂര്യന്‍ ഇപ്പോള്‍ രണ്ടുമണിക്കൂര്‍ പൊങ്ങിക്കഴിഞ്ഞു ...
... അയാളുടെ കണ്ണുകള്‍ക്ക് ഏറെ പ്രയാസം തോന്നിയില്ല കിഴക്കോട്ടു നോക്കുന്നത് .
ആ നിമിഷം അയാളൊരു വലിയ കടല്‍പക്ഷിയെ കണ്ടു .
അവനൊന്നു കുതിച്ചു താണു, പിറകോട്ടടിക്കുന്ന ചിറകുകളില്‍ ചെരിഞ്ഞു താഴ്ന്നു , പിന്നെ വീണ്ടും വട്ടം ചുറ്റി .
അവന്‍ നോക്കുക മാത്രമല്ല . അവനെന്തോ കണ്ടിട്ടുണ്ട് .
നീയൊരു ചൊങ്കന്‍ ചൂണ്ടയിരയാവും .
അയാള്‍ക്കോര്‍മ്മിച്ചെടുക്കാനായില്ല ആദ്യമായി എപ്പോഴാണ് തനിച്ചാവുമ്പോള്‍ തന്നോട് തന്നെ സംസാരിച്ചു തുടങ്ങിയതെന്ന് .
പണ്ടൊക്കെ , അയാള്‍ പാടുമായിരുന്നു രാത്രിയില്‍, തനിച്ചാവുമ്പോള്‍...
... പായക്കപ്പലുകളിലെ കാവല്‍ സമയത്ത് വളയം തിരിക്കുമ്പോള്‍ .
മിക്കവാറും അയാള്‍ സ്വയം സംസാരിച്ചു തുടങ്ങിയിരിക്കണം , തനിച്ചായപ്പോള്‍, കുട്ടി വിട്ടുപോയപ്പോള്‍ ...
... പക്ഷെ അയാള്‍ക്കോര്‍മ്മയില്ല .
ഒരു ഗുണമായിട്ടു കണ്ടിരുന്നു കടലില്‍ അനാവശ്യമായി സംസാരിക്കാതിരിക്കുന്നത് ...
... കിഴവന്‍ എല്ലായിപ്പൊഴും അതങ്ങനെത്തനെ കരുതി, മാനിച്ചു .
പക്ഷെ ഇപ്പോള്‍ അയാള്‍ തന്‍റെ ചിന്തകള്‍ ഉച്ചരിച്ചു ഉറക്കെ, പലവുരു...
... കാരണം അതുകൊണ്ട് ആര്‍ക്കും ബുദ്ധിമുട്ടുണ്ടാവില്ലായിരുന്നു .
"ആരെങ്കിലും കേട്ടാല്‍ ," അയാള്‍ വിചാരിച്ചു , "അവര്‍ കരുതും എനിക്ക് വട്ടാണെന്ന് .
പക്ഷെ വട്ടില്ലാത്തത് കൊണ്ട് എനിക്കത് പ്രശ്നമല്ല .
സമ്പന്നര്‍ക്ക് അവരോടു സംസാരിക്കുന്ന റേഡിയോ ഉണ്ട് അവരുടെ ബോട്ടില്‍ , ബേസ് ബോള്‍ വിശേഷങ്ങള്‍ പറയാന്‍. "
അതെ. അതെ.
അപ്പോള്‍ അയാളെന്തോ കടുത്ത ഒന്ന് തടഞ്ഞു അവിശ്വസനീയമാം വിധം കനത്തത്.
അതൊരു മത്സ്യത്തിന്‍റെ ഭാരമായിരുന്നു ...
... അയാള്‍ നാട വിട്ടുകൊടുത്തു ആഴങ്ങളിലേക്ക്., താഴെ താഴെ ...
... രണ്ടു റിസര്‍വ്വ് നാടകളില്‍ ആദ്യത്തേത് ചുറ്റഴിച്ച്.
ഇത്ര ദൂരെ ഈ സമയത്ത്.. അവന്‍ വമ്പനായിരിക്കണം.
കഴിച്ചോളൂ, മീനേ. കഴിച്ചോളൂ .
ദയവായി കഴിക്കൂ .
അതെത്ര പുതിയതാണ് ...
...നീയോ, അങ്ങ് താഴെ തണുത്തിരുണ്ട ആ ജലത്തില്‍ .
ഇതാ വരൂ, .
ഒന്നുകൂടി തിരിയൂ .
എന്നിട്ട് തിന്നൂ . ആ മത്തി മണത്തു നോക്കൂ .
പിന്നെ ട്യൂണയും ...
...തണുത്തു ഉറച്ച് സുന്ദരമായി .
വാ, മീനേ . കഴിക്ക് .
നാണിക്കണ്ട .
അവനതു എടുത്തോളും .
ദൈവം സഹായിച്ചു അവനതു എടുത്തോളും.
അവന്‍ പോയിട്ടുണ്ടാവില്ല .
ദൈവത്തിനറിയാം അവന്‍ പോയിട്ടുണ്ടാവില്ല. അവന്‍ അടുത്തൊരു തിരിച്ചിലുണ്ടാവും.
ഒരു പക്ഷെ അവന്‍ മുമ്പ് ചൂണ്ടയില്‍ കുരുങ്ങിക്കാണും , അത് ഭാഗികമായി ഓര്‍മ്മ കാണും .
അവന്‍ തിരിയുന്നെയുള്ളൂ . അവനതു കഴിക്കാന്‍ പോകുന്നു .
എന്തൊരു മീന്‍!
ഇപ്പോള്‍ അതവന്‍റെ വായില്‍ വശങ്ങളിലാണ് ...
...അവന്‍ അതുമായി കുതിക്കുന്നു .
പതിയെ ഊര്‍ന്നിറങ്ങിക്കൊണ്ട് അത് താഴോട്ടു പോയപ്പോള്‍ കിഴവന്‍റെ വിരലുകള്‍ ...
... അപ്പോഴും ആ വലിയ ഭാരം അനുഭവപ്പെട്ടു ...
... അയാളുടെ തള്ളവിരലില്‍ മറ്റുവിരലുകളുടെ സമ്മര്‍ദ്ദം അറിയാന്‍ കഴിഞ്ഞില്ല .
അവനതു എടുത്തു .
ഇനി അവനതു തിന്നട്ടെ .
ഇനി നന്നായി തിന്നൂ, മീനേ.
കഴിച്ചോളൂ .
കൊളുത്തിന്‍റെ മുന ഉള്ളില്‍ ചെന്ന് നിന്‍റെ ഹൃദയം തുളച്ചു നിന്നെ കൊല്ലും വരെ ...
...പിന്നെ നല്ലകുട്ടിയായി മുകളില്‍ വാ ഞാന്‍ ചാട്ടുളി നിന്‍റെ മേല്‍ തറക്കട്ടെ.
എന്താ, നീ തയ്യാറായോ ?
നീയൊരു മേശക്കുമേല്‍ വേണ്ടത്ര നേരമായോ ?
ഇപ്പോള്‍ മീനിനു അതേറ്റു , കിഴവന് മനസ്സിലായി അത് കുരുങ്ങിയെന്ന്.
ഇനി അവന്‍ ചൂണ്ടയുമായി കുതിക്കും അല്ലെങ്കില്‍ മുകളിലേക്ക് ചാടും അല്ലെങ്കില്‍ താഴെ ആഴങ്ങളിലേക്ക് ...
... പക്ഷെ ഒന്നും സംഭവിച്ചില്ല .
മീന്‍ പതിയെ മുന്നോട്ടു നീങ്ങിയതേ ഉള്ളൂ ...
... കിഴവന് അതിനെ ഒരിഞ്ച് ഉയര്‍ത്താനായില്ല .
ചൂണ്ടക്കയര്‍ ശക്തമായിരുന്നു കനത്ത മത്സ്യത്തിന് കണക്കാക്കിയതും ...
... അയാളത് അങ്ങേയറ്റം വരെ പിടിച്ചു അതില്‍ നിന്ന് വെള്ളത്തുള്ളികള്‍ ഇറ്റി വീഴും വരെ.
അപ്പോള്‍ ബോട്ട് മുന്നോട്ടു നീങ്ങിത്തുടങ്ങി ...
... പതിയെ, ഉള്ളോട്ട്‌ വടക്ക് പടിഞ്ഞാറോട്ട് .
കിഴവന്‍ വലിവിന്‍റെ എതിരിലേക്ക് ചാരിയിരുന്നു .
മത്സ്യം ഒരെ പോക്ക് തന്നെ പോയി , അവരങ്ങനെ ശാന്തമായ കടലില്‍ നീങ്ങി .
മറ്റു ചൂണ്ടകള്‍ അപ്പോഴും വെള്ളത്തിലായിരുന്നു , പക്ഷെ ഒന്നും ചെയ്യാനുണ്ടായിരുന്നില്ല .
ഇതയാളെ കൊല്ലും .
ഇതയാള്‍ക്ക് ഏറെ തുടരാനാവില്ല .
എന്നാല്‍ മണിക്കൂറുകള്‍ കഴിഞ്ഞും , മത്സ്യം ഉള്ളോട്ടു നീന്തിക്കൊണ്ടെയിരുന്നു ...
... വഞ്ചി വലിച്ചുകൊണ്ട് , കിഴവനാകട്ടെ അപ്പോഴും ശക്തമായി തയ്യാറായിരുന്നു .
"അങ്ങനെ വലിച്ചുകൊണ്ടുപോവാന്‍ എന്തൊരു മീനാണത് !" അയാള്‍ കരുതി .
"അവന്‍ അവന്‍റെ വായ ചൂണ്ടക്കയറില്‍ അടച്ചു പിടിച്ചിരിക്കും .
അവനെ ഒരിക്കലൊന്നു കാണാനായെങ്കില്‍ എന്താണിപ്പോള്‍ എനിക്കെതിരിലെന്നറിയാന്‍ . "
ഇപ്പോള്‍ എങ്ങും കര കാണാനുണ്ടായിരുന്നില്ല . "അതൊരു വ്യത്യാസവും ഉണ്ടാക്കുന്നില്ല ," അയാള്‍ കരുതി.
"എപ്പോള്‍ വേണമെങ്കിലും എനിക്ക് എത്താമല്ലോ ഹവാനയിലെ വിളക്കുകളില്‍ നിന്നുള്ള തെളിച്ചത്തില്‍ . "
ഞാന്‍ അവനെ കുരുക്കിയപ്പോള്‍ ഉച്ചയായിരുന്നു , ഇതുവരെയും അവനെ കണ്ടിട്ടില്ല .
പയ്യന്‍ കൂടെയുണ്ടായിരുന്നെങ്കില്‍ !.
ഒരു മത്സ്യം എന്നെ പിന്തുടരുന്നുണ്ട് , ഞാനാണിപ്പോള്‍ നങ്കൂരമിടാനുള്ള തൂണ് .
"അവന്‍ ആഴത്തിലേക്ക് പോകാന്‍ തീരുമാനിച്ചാല്‍ ഞാനെന്തു ചെയ്യും, എനിക്കറിയില്ല .
അവന് ഊളിയിടാന്‍ തോന്നിയാല്‍ ഞാനെന്തു ചെയ്യും .
ഞാന്‍ എന്തെങ്കിലും ചെയ്യും . എനിക്ക് പലതും ചെയ്യാനാവും .
എനിക്ക് ചൂണ്ടക്കയര്‍ മുറുക്കാം , " അയാള്‍ കരുതി , "പക്ഷെ അപ്പോള്‍ അത് പൊട്ടിപ്പോകും .
കഴിയുന്നത്ര ഞാനവനെ പിടിച്ചു നിര്‍ത്തും , എന്നിട്ട്‌ ആവശ്യമുള്ളപ്പോള്‍ നാട അയച്ചുകൊടുക്കും .
ദൈവത്തിനു നന്ദി, അവന്‍ മുന്നോട്ടാണ് പോകുന്നത്, അല്ലാതെ താഴോട്ടല്ല . "
സൂര്യന്‍ താഴ്ന്നു കഴിഞ്ഞപ്പോള്‍ തണുപ്പായി ...
... കിഴവന്‍റെ വിയര്‍പ്പ് ആറിത്തണുത്തു പുറത്തും കൈ കാലുകളിലും .
"സൂര്യന്‍ അസ്തമിച്ചപ്പോള്‍ അവന്‍ മുകളില്‍ വന്നില്ല ," അയാള്‍ കരുതി .
"ഒരു പക്ഷെ ചന്ദ്രനോടൊപ്പം അവന്‍ മുകളില്‍ വന്നേക്കാം .
അവനതു ചെയ്തില്ലെങ്കില്‍ , പിന്നെ സൂര്യോദയത്തോടെ വന്നേക്കും .
അവനെ ഒന്ന് കാണാനായിരുന്നെങ്കില്‍ .
ഒരൊറ്റത്തവണ അവനെ ഒന്ന് കാണാനായിരുന്നെങ്കില്‍ എന്തിനെയാണ് ഞാന്‍ എതിരിടുന്നത് എന്നറിയാനെങ്കിലും . "
രണ്ടു പോര്‍പ്പസ് തിമിംഗലങ്ങള്‍ ബോട്ടിനെ ചുറ്റിവന്നു , അവ മറിയുന്നതും വെള്ളം ചീറ്റുന്നതും അയാള്‍ കേട്ടു .
അയാള്‍ക്ക് തിരിച്ചറിയുമായിരുന്നു ആണിന്‍റെ ശബ്ദവും ...
... പെണ്‍തിമിംഗലങ്ങളുടെ പാട്ടിന്‍റെ ശബ്ദവും .
"അവ നന്നായിട്ടുണ്ട് ," അയാള്‍ കരുതി .
"അവ കളിതമാശകളിലാണ് പരസ്പരം സ്നേഹിക്കയും ചെയ്യുന്നു .
അവര്‍ സഹോദരങ്ങളാണ് , പറക്കും മത്സ്യങ്ങളെ പോലെ . "
അപ്പോഴയാള്‍ക്ക് താന്‍ ചൂണ്ടയില്‍ കുരുക്കിയ വന്‍ മത്സ്യത്തോട് സഹതാപം തോന്നി.
"അവന്‍ ഗംഭീരനും അസാധരാണനും ആണ് ," അയാള്‍ കരുതി .
"അവനെത്ര പ്രായമുണ്ടെന്നു ആര്‍ക്കറിയാം ."
ഇത്രയും ശക്തനായ ഒരു മീനിനെ ഞാന്‍ ഇതുവരെ പിടിച്ചിട്ടില്ല ...
...അല്ലെങ്കില്‍ ഇത്ര അസാധാരണമായി പെരുമാറുന്ന ഒന്നിനെ .
ഒരു പക്ഷെ അതിബുദ്ധിമാനായത് കൊണ്ടാവും അവന്‍ ചാടാത്തത് .
ഒറ്റച്ചാട്ടം കൊണ്ട് അവനെന്നെ തകര്‍ക്കാനാവും .
അല്ലെങ്കില്‍ ഒരതിവേഗ കുതിപ്പുകൊണ്ട് .
ഒരുപക്ഷെ മുമ്പ് പലതവണ അവന്‍ കുരുങ്ങിക്കാണും ...
...അവനറിയാമായിരിക്കും അവന്‍റെ പോരാട്ടം എങ്ങനെ വേണമെന്ന് .
ഒരാണിനെ പോലെ അവന്‍ ഇരവിഴുങ്ങി .
ആണിനെ പോലെ ചലിക്കുന്നു .
അവന്‍റെ യുദ്ധത്തില്‍ അപായഭീതിയില്ല .
എനിക്കറിയില്ല അവനൊരു പദ്ധതി ഉണ്ടോ എന്നും അതോ അവന്‍ എന്നെപ്പോലെ മറ്റൊരു നിരാശാഭരിതന്‍ മാത്രമാണോ എന്നും .
പയ്യന്‍ ഇവിടെ ഉണ്ടായിരുന്നെങ്കില്‍!.
രാത്രി മുഴുവന്‍ മത്സ്യം ചലനരീതി മാറ്റിയതേയില്ല അത് പോലെ ദിശയും ...
...അത് നക്ഷത്ര നിരീക്ഷണത്തില്‍ നിന്ന് കിഴവന് മനസ്സിലായി .
തന്‍ തെരഞ്ഞെടുത്തതെന്തോ അതിനു നേരെ ചലിക്കുന്ന ആ മഹാമാത്സ്യത്തിന്‍റെ ശക്തി അയാള്‍ അറിഞ്ഞു ...
... അയാള്‍ കരുതി , "ഒരിക്കല്‍ എന്‍റെ ചതിയിലൂടെ ...
... ഒരു തെരഞ്ഞെടുപ്പു അവനു വേണ്ടിവന്നപ്പോള്‍ ...
... അവന്‍ തെരഞ്ഞെടുത്തത് ആഴങ്ങളില്‍ കഴിയാനാണ് ...
... എല്ലാതരം വഞ്ചനകളില്‍ നിന്നും കെണികളില്‍ നിന്നും ചതികളില്‍ നിന്നും ദൂരെ .
എന്‍റെ തെരഞ്ഞെടുപ്പോ, മറ്റാരേക്കാളും മുമ്പ് അവിടെപ്പോയി അവനെ കണ്ടെത്താനും .
ലോകത്ത് മറ്റാരേക്കാളും മുമ്പ് .
ഇപ്പോള്‍ ഞങ്ങള്‍ ഒരുമിച്ചിരിക്കുന്നു ഇന്നുച്ചമുതലേ അങ്ങനെയാണ് .
രണ്ടില്‍ ഒരാളെയും സഹായിക്കാന്‍ ആരുമില്ല . "
"200 കാതം നല്ല നാട പൊയ്ക്കഴിഞ്ഞു ചൂണ്ടകളും , " അയാള്‍ കരുതി .
"അതൊക്കെ വേറെ കിട്ടും .
പക്ഷെ ഈ മീനിനു പകരം ആരുതരും ഞാന്‍ വേറെ മീനിനെ കുരുക്കുകയും അതിനു ഇവനെ മുറിച്ചു കളയുകയും ചെയ്‌താല്‍ ?
എനിക്കറിയില്ല ഏതു മീനായിരുന്നെന്നു ഇതാ ഇപ്പോള്‍ ഇര വിഴുങ്ങിയത് .
അതൊരു മാര്‍ലീന്‍ ആകാം, അല്ലെങ്കില്‍ ബ്രോഡ് ബില്‍ അല്ലെങ്കില്‍ സ്രാവ് . എനിക്കവനെ അനുഭവപ്പെട്ടില്ല .
അവനെ വേഗം ഒഴിവാക്കേണ്ടിയിരുന്നു . "
"ആ ചാട്ടം എന്തിനായിരുന്നാവോ ," അയാള്‍ കരുതി .
"നാട അവന്‍റെ പുറകിലെ ആ കുന്നിലൂടെ തെന്നിയതാവാം .
പക്ഷെ അവന്‍റെ പുറം ഒരിക്കലും എന്‍റെ പുറം പോലെ വേദനിക്കുന്നുണ്ടാവില്ല ...
... അവനു വഞ്ചി എന്നെന്നേക്കും വലിച്ചുകൊണ്ട് പോവാനാകില്ല ...
... അവനെത്ര ശക്തനാണെങ്കിലും . "
"ദൈവമേ, അവന്‍ ചാടട്ടെ .
ഞാന്‍ വലിവ് ഒന്ന് കൂടുതല്‍ മുറുക്കിയാല്‍ അതവനെ വേദനിപ്പിച്ചേക്കും, അവന്‍ ചാടിയേക്കും .
അവനൊന്നു ചാടട്ടെ, അപ്പോളവന് നട്ടെല്ലിനു വശങ്ങളിലുള്ള സഞ്ചികളില്‍ വായു നിറക്കാനാവും...
... അപ്പോള്‍ മരിക്കാന്‍ വേണ്ടി അവനു ആഴങ്ങളിലേക്ക് പോകാനാവില്ല . "
മത്സ്യമേ, ഞാന്‍ നിന്നെ സ്നേഹിക്കുന്നു, ബഹുമാനിക്കുന്നു ...
...പക്ഷെ ഇന്ന് പകലറുതിക്ക് മുമ്പ് ഞാന്‍ നിന്നെ കൊല്ലും .
ഒരു ചെറുകിളി വഞ്ചിയിലേക്ക് വന്നു വടക്ക് നിന്ന് .
അവനൊരു പാടുംകിളിയായിരുന്നു കടലില്‍ താഴ്ന്നു പറക്കുന്നവന്‍ .
കിഴവന് മനസ്സിലായി അവനാകെ ക്ഷീണിതന്‍ ആയിരുന്നു .
ഹേയ്...
...എത്ര വയസ്സായി ?
ഇതാദ്യ യാത്രയാണോ ?
എന്താ ഇത്ര ക്ഷീണം ?
എന്താ പക്ഷികള്‍ക്ക് പറ്റുന്നത് ?
"പരുന്തുകള്‍ ," അയാള്‍ വിചാരിച്ചു , "അവരെ കാണാന്‍ കടലിലെത്തുന്നവര്‍ ."
പക്ഷെ ഇതൊന്നും അയാള്‍ പക്ഷിയോട് പറഞ്ഞില്ല , എന്തായാലും അവനു മനസ്സിലാവുകയുമില്ലല്ലോ ...
... പരുന്തുകളെ കുറിച്ച് അവനറിയുകയും ചെയ്യും ഒട്ടും വൈകാതെ .
ഒരു കുഴപ്പവുമില്ല, കുഞ്ഞു പക്ഷീ.
നീയിത്തിരി വിശ്രമിക്ക് .
പിന്നെ നീ പോകണം , നിന്‍റെ അവസരം തേടണം എല്ലാ മനുഷ്യരെയും ...
...മീനുകളെയും പക്ഷികളെയും പോലെ .
എനിക്കെന്‍റെ പായ നിവര്‍ത്തി ചെറുതായി അടിക്കുന്ന കാറ്റിനൊപ്പം നിന്നെയും കൊണ്ട് പോകാനായിരുന്നെങ്കില്‍ ...
...പക്ഷെ ഞാന്‍ ഒരു സുഹൃത്തിന്‍റെ കൂടെയാണ് .
എന്തോ ഒന്ന് അവനെ വേദനിപ്പിച്ചു .
നിനക്കിപ്പോള്‍ മനസ്സിലാവുന്നുണ്ട്, മീനേ.
ദൈവത്തിനറിയാം അത് ഞാനാണ് .
"എങ്ങനെയാണ് ഒറ്റവലി കൊണ്ട് എന്നെ മുറിവേല്‍പ്പിക്കാന്‍ ഞാനാ മീനിനെ അനുവദിച്ചത്?" കിഴവന്‍ വിചാരിച്ചു .
"ഞാന്‍ ഒരു വിഡ്ഢിയായിത്തുടങ്ങുന്നു .
ഞാന്‍ എന്‍റെ ജോലിയില്‍ കൂടുതല്‍ ശ്രദ്ധിക്കേണ്ടിയിരിക്കുന്നു .
പിന്നെ എന്‍റെ കണമീന്‍ ഭക്ഷിക്കണം അപ്പോള്‍ ശക്തി ക്ഷയം ഉണ്ടാവില്ല .
പയ്യനുണ്ടായിരുന്നെങ്കില്‍ കണമീന്‍ മുറിക്കുമായിരുന്നു ഇത്തിരി ഉപ്പും ഉണ്ടായിരുന്നെങ്കില്‍.
ഒന്നിനെ മുഴുവനായി എനിക്ക് കഴിക്കാന്‍ കഴിഞ്ഞേക്കില്ല . "
അത് എന്ത് തരം കൈയ്യാ ?
ശരി, കോച്ചിവലിച്ചോട്ടേ .
നല്ലൊരു കൂര്‍മ്പന്‍ പിടി ഉണ്ടാക്കുക . അത് ഗുണം ചെയ്യും .
ഞാന്‍ കണമീന്‍ തിന്നട്ടെ ...
...ശക്തിക്ഷയം വരാതിരിക്കാന്‍.
കൈയ്യിനെ പഴിക്കരുത് . കൈയ്യിന്‍റെ കുറ്റമല്ല .
നീ കുറെയേറെ നേരമായി മീനിനൊപ്പം .
എങ്ങനെയുണ്ട്, കൈ?
അല്ലെങ്കില്‍, ഇപ്പോള്‍ത്തന്നെ അറിയില്ലാന്നുണ്ടോ ?
ഒരു പക്ഷെ അത് സൂര്യനോടൊപ്പം തുറക്കും .
തുറക്കണം എന്നാണെങ്കില്‍, ഞാന്‍ തുറക്കും
അതിനെന്തു വില കൊടുക്കേണ്ടി വന്നാലും .
"കോച്ചിപ്പിടുത്തം മാറാന്‍ ദൈവം തുണക്കട്ടെ ," അയാള്‍ കരുതി .
"കാരണം എനിക്കറിയില്ല ആ മീന്‍ എന്ത് ചെയ്യാന്‍ പോകുന്നു എന്ന് .
അവന്‍ ശാന്തനായി കാണുന്നു, ഒരു പദ്ധതിക്കനുസരിച്ച് , പക്ഷെ എന്താ അവന്‍റെ പദ്ധതി ?
എന്താ എന്‍റെത് ?
എന്‍റെ പരിപാടി അവന്‍റെതിനു അനുസരിച്ച് മാറ്റണം അവന്‍റെ വലിയ വലിപ്പം കാരണം .
അയാള്‍ കരുതി, "അവന്‍ ചാടിയാല്‍ , ഞാനവനെ കൊല്ലും ."
കൈയ്യേ . വാ, എന്‍റെ കൈയ്യേ . അവന്‍ വരുന്നുണ്ട് . കൈയ്യേ.
അവന്‍ വഞ്ചിയേക്കാള്‍ നീളമുണ്ട്.
ഓ, അവനൊരു വമ്പന്‍ മീനാണ് .
ദൈവത്തിനു നന്ദി, കൊല്ലുന്ന നമ്മളോളം ബുദ്ധിയില്ല അവര്‍ക്ക് .
നമ്മെക്കാള്‍ അന്തസ്സുറ്റവരാണെങ്കിലും ...
...ശക്തരാണെങ്കിലും .
അവനെന്തിനാ ചാടിയതെന്നാ അത്ഭുതം .
അവനെത്രമാത്രം വലിയവനാണെന്ന് എന്നെ കാണിക്കാന്‍ വേണ്ടി മാത്രമാ അവന്‍ ചാടിയതെന്ന് തോന്നും .
നിനക്കൊരു ചീത്ത വാര്‍ത്ത, മീനേ.
പകല്‍ ഏറെ വൈകിത്തുടങ്ങി വഞ്ചി ഇപ്പോഴും പതിയെ ഒരേ പോക്ക് തുടര്‍ന്നു.
കിഴവന് പ്രയാസം ഉണ്ടായിരുന്നു ...
... എന്തെങ്കിലും കഷ്ടമുള്ളതായി അയാള്‍ സമ്മതിച്ചില്ലെങ്കിലും .
ഞാന്‍ മതചിന്തയുള്ളവനല്ല...
...എന്നാലും ഞാന്‍ മീനിനെ കിട്ടാന്‍ 10 കര്‍ത്താവിന്‍റെ സ്തുതികളും 10 കന്യാ മറിയം സ്തുതികളും ചൊല്ലാം .
കോബറിലെ കന്യകയുടെ ആലയത്തിലേക്കു ഒരു തീര്‍ത്ഥാടനവും നടത്താം.
ഇത് വാക്കാണ്‌ .
"സ്വര്‍ഗ്ഗസ്ഥനായ പിതാവേ, നിന്‍റെ നാമം വാഴ്ത്തപ്പെടട്ടെ ."
അയാള്‍ പ്രാര്‍ത്ഥന ചൊല്ലാന്‍ തുടങ്ങി യാന്ത്രികമായി .
ചിലപ്പോള്‍ അമിത ക്ഷീണം കാരണം അയാള്‍ക്ക്‌ പ്രാര്‍ത്ഥന ഓര്‍മ്മിക്കാനായില്ല.
അപ്പോള്‍ അയാള്‍ വളരെ വേഗം ചൊല്ലിനോക്കും, അപ്പോള്‍ അവ തനിയെ വരും.
"ഹെയ്ല്‍ മേരി പറയാന്‍ എളുപ്പം അവര്‍ ഫാദേഴ്സ് എന്നതിലേറെ , " അയാള്‍ ചിന്തിച്ചു.
കിഴവന് നന്നേ ക്ഷീണം തോന്നി ,അയാള്‍ക്കറിയാമായിരുന്നു രാത്രി വേഗം വരുമെന്ന് ...
... അയാള്‍ മറ്റുകാര്യങ്ങളെ കുറിച്ച് ചിന്തിക്കാന്‍ ശ്രമിച്ചു .
വലിയ ലീഗ് മത്സരങ്ങളെ കുറിച്ച് .
അയാളവയെ ഗ്രാന്‍ ലിഗാസ് എന്ന് വിളിച്ചു
അയാള്‍ക്കറിയാമായിരുന്നു Yankees of New York, Tigers of Detroit നെ നേരിടുകയാണെന്ന് .
അയാള്‍ കരുതി "ഇതിപ്പോള്‍ രണ്ടാം ദിനമാണ് ഗെയിമിന്‍റെ റിസല്‍റ്റ് അറിയാതെ " .
പിന്നെ, കൂടുതല്‍ ആത്മവിശ്വാസം കിട്ടാന്‍ ...
... അയാള്‍ ഓര്‍മ്മിച്ചെടുത്തു കാസബ്ലാങ്കയിലെ മദ്യശാലകളെ ...
... നീഗ്രോ സിയേന്‍ ഫ്യൂഗോസിനോട് പഞ്ചഗുസ്തി നടത്തിയതിനെ ...
... അയാളായിരുന്നു അഴിമുഖത്തെ ഏറ്റവും മല്ലന്‍ .
അന്നയാള്‍ കിഴവനായിരുന്നില്ല , ചെറുപ്പമായിരുന്നു .
അയാളും നീഗ്രോയും ഒരു രാവും ഒരു പകലും ...
... ചുമലുകള്‍ ഒരു വരച്ച വരയില്‍ നിര്‍ത്തി മേശക്കു മേല്‍ .
ഒരു പാട് വാതുവെപ്പുകള്‍ , സാധ്യതകള്‍ രാത്രി മുഴുവന്‍ മാറിമറിഞ്ഞു ...
... റഫറിമാര്‍ മാറിക്കൊണ്ടിരുന്നു ഒരോ നാല് മണിക്കൂറിലും ...
... അപ്പോള്‍ റഫറിക്ക് കുറച്ചു ഉറക്കം കിട്ടും .
അവര്‍ നീഗ്രോക്ക് റം കൊടുത്തു .
ഒരിക്കല്‍, റം കഴിഞ്ഞ്, നീഗ്രോ ഒരറ്റകൈ ശ്രമം നടത്തി .
പക്ഷെ കിഴവന്‍ അപ്പോഴും കൈ ഉയര്‍ത്തി അപ്പോഴും കടുത്ത സമനിലക്ക് .
അയാള്‍ക്കുറപ്പായിരുന്നു നീഗ്രോയെ ഒതുക്കിയെന്ന് , നീഗ്രോ വളരെ നല്ലവനും മികച്ച അത് ലെറ്റും ആയിരുന്നു ...
... തോല്‍പിച്ചു.
പകല്‍, വാതുവെപ്പുകാര്‍ ഒരു ഡ്രോ എന്ന് വിധിക്കാന്‍ പറഞ്ഞപ്പോള്‍ ...
... കാരണം അവര്‍ക്ക് ഡോക്കില്‍ ജോലിക്ക് പോകണമായിരുന്നു ...
... കിഴവന്‍ തന്‍റെ ഏറ്റവും വലിയ ശ്രമം നടത്തി ഏറ്റവും വലിയ ശ്രമം.
അയാള്‍ക്കറിയാമായിരുന്നു താന്‍ നീഗ്രോയുടെ ആത്മവിശ്വാസം തകര്‍ത്തിരുന്നു എന്ന് ...
... ഇപ്പോള്‍ അയാള്‍ അത് മുഴുമിച്ചു എല്ലാര്‍ക്കും ജോലിക്ക് പോകേണ്ടിയിരുന്നതിനു മുമ്പ് .
അതിനു ശേഷം കുറെ കാലം , എല്ലാരും അയാളെ ചാമ്പ്യന്‍ എന്ന് വിളിച്ചു ."
നിനക്കെങ്ങനെയുണ്ട്‌, മീനേ?
എനിക്ക് കുഴപ്പമൊന്നുമില്ല .
എന്‍റെ ഇടതു കൈ ഭേദം തോന്നുന്നു .
വഞ്ചി, വലിക്കൂ, മീനേ.
ഇരുട്ടുന്നതിനു തൊട്ടുമുമ്പ് , അവര്‍ മഹത്തായ സരഗോസ്സോ പവിഴപ്പുറ്റ് ദ്വീപു കടക്കുമ്പോള്‍ ...
... അവ നിശ്വസിക്കുകയും ഉലയുകയും ചെയ്തു കടല്‍ ഇണചേരുകയാണെന്ന പോലെ ...
... ഒരു മഞ്ഞപ്പുതപ്പിനു ചുവടെ എന്തിനോടോ ...
... അയാളുടെ ചെറിയ ചൂണ്ട ഒരു ഡോള്‍ഫിന്‍ വിഴുങ്ങിയിരുന്നു ...
... അയാളതിനെ വഞ്ചിയിലേക്കെടുത്തു.
ഡോള്‍ഫിന്‍ എന്തൊരു നല്ല മത്സ്യമാണ് ...
...പാചകം ചെയ്തു കഴിക്കാന്‍...
...പാചകം ചെയ്തില്ലെങ്കില്‍ എന്തൊരു മോശം മീന്‍ .
"ഞാന്‍ മീനിനെ ശാന്തനാക്കി നിര്‍ത്തുന്നതാണ് നന്ന് അസ്തമയ സമയത്ത് അവനെ കൂടുതല്‍ പ്രകോപിപ്പിക്കണ്ട .
അസ്തമയ സമയം എല്ലാ മീനുകള്‍ക്കും പ്രയാസകരമാണ് . "
ഇപ്പോള്‍ കൂടുതല്‍ ഇരുട്ടായിത്തുടങ്ങി , സെപ്തംബറില്‍ സൂര്യന്‍ അസ്തമിച്ചാല്‍ പെട്ടെന്ന് ഇരുട്ടാവും .
ആദ്യ നക്ഷത്രങ്ങള്‍ പുറത്തു വന്നുകഴിഞ്ഞു .
അയാള്‍ക്ക് റീഗലിന്‍റെ പേരറിയില്ലായിരുന്നു , പക്ഷെ കണ്ടു...
... അയാള്‍ക്കറിയാമായിരുന്നു വൈകാതെ അവ പുറത്തുവരും , തന്‍റെ എല്ലാ അകന്ന സുഹൃത്തുക്കളും വരും.
"മത്സ്യവും എന്‍റെ സുഹൃത്താണ് ," അയാള്‍ കരുതി .
അങ്ങനെ ഒരു മീനിനെ ഞാന്‍ കണ്ടിട്ടോ കേട്ടിട്ടോ ഇല്ല .
പക്ഷെ ഞാനവനെ കൊല്ലണം .
സന്തോഷമുണ്ട്, നക്ഷത്രങ്ങളെ ഞാന്‍ കൊല്ലേണ്ടല്ലോ.
ഓര്‍ത്ത്‌ നോക്കൂ, ഓരോ ദിവസവും, ഒരാള്‍ക്ക് ചന്ദ്രനെ കൊല്ലാന്‍ ശ്രമിക്കേണ്ടിവന്നാല്‍.
ചന്ദ്രന്‍ ഓടിപ്പോവുന്നു .
പക്ഷെ ഓര്‍ത്ത്‌ നോക്കൂ, ഓരോ ദിവസവും, അയാള്‍ക്ക് സൂര്യനെ കൊല്ലാന്‍ ശ്രമിക്കേണ്ടിവന്നാല്‍.
നമ്മള്‍ ജന്മനാ ഭാഗ്യവാന്മാരാണ് .
"ഒരു രാത്രിയും പാതിപ്പകലും കഴിഞ്ഞു , ഇനി മറ്റൊരു ദിനം , നീ ഉറങ്ങിയിട്ടില്ല .
നീ ഉറങ്ങിയില്ലെങ്കില്‍ , തലക്കു വെളിവില്ലാതാവും .
ഇപ്പോള്‍ വിശ്രമിക്കൂ, കിഴവാ .
അവന്‍ ജോലി ചെയ്യട്ടെ .
സമയമാകും വരെ ...
... നിന്‍റെ അടുത്ത യാത്രക്ക് . "
അയാള്‍ മുന്നോട്ടു കിടന്നു ,സ്വയം വരിഞ്ഞു കയറു കൊണ്ട് ഉടലില്‍ ചുറ്റി ...
... തന്‍റെ മുഴുവന്‍ ഭാരവും ഇടതു കൈയ്യില്‍ അര്‍പ്പിച്ച്, അയാള്‍ ഉറക്കമായി.
അയാള്‍ സിംഹങ്ങളെ സ്വപ്നം കണ്ടില്ല , പകരം വലിയ പോര്‍പ്പസ് തിമിംഗലക്കൂട്ടത്തെ സ്വപ്നം കണ്ടു ...
... എട്ടു മുതല്‍ പത്തു മൈല്‍ നീളമുള്ളവ , അത് അവയുടെ പ്രജനന കാലമായിരുന്നു .
അവ അന്തരീക്ഷത്തിലേക്ക് കുതിച്ചു ചാടി ...
... ചാടുമ്പോള്‍ കടലില്‍ അവരുണ്ടാക്കിയ അതേ ഗര്‍ത്തങ്ങളിലേക്ക്‌ തിരിച്ചു വീണു .
പിന്നെ അയാള്‍ താനൊരു ഗ്രാമത്തിലാണെന്നു സ്വപ്നം കണ്ടു , തന്‍റെ കിടക്കയില്‍ .
ഒരു വടക്കന്‍ കാറ്റുണ്ടായിരുന്നു, അയാള്‍ക്ക് നല്ല തണുപ്പ് തോന്നി .
അയാളുടെ കൈ ഉറക്കമായിരുന്നു, കാരണം അയാളുടെ തല തലയിണക്ക് പകരം അതിന്മേലാണ് കിടന്നത് .
അതിനു ശേഷം , അയാള്‍ സ്വപ്നം കണ്ടുതുടങ്ങി മഞ്ഞനിറമുള്ള കടല്‍തീരത്തെ ...
... പിന്നെ ആദ്യത്തെ സിംഹം
അയാള്‍ നോക്കിയിരുന്നു, ഇനിയുണ്ടോ കൂടുതല്‍ സിംഹങ്ങളെന്നു , അയാള്‍ സന്തുഷ്ടനായിരുന്നു .
പിന്നീടയാള്‍ ശരത് കാലത്ത് തീരത്തിനരികിലൂടെ കടന്നുപോകുന്ന തിമിംഗലങ്ങളെ സ്വപ്നം കണ്ടു .
അവയുടെ ഇണ ചേരല്‍ , പരസ്പരമുള്ള കൂട്ടുകൂടല്‍ , അവരുടെ കളികള്‍ .
ദീര്‍ഘ നേരമായി ചന്ദ്രനുദിച്ചിട്ടു, എന്നിട്ടും അയാള്‍ ഉറങ്ങി .
മത്സ്യം മുന്നോട്ടു ഒരേ പോക്ക് പോയി , ബോട്ട് മേഘങ്ങളുടെ ഒരു ഗഹ്വരത്തിലേക്ക് കടന്നു .
ഉറക്കത്തില്‍ നിന്ന് ആദ്യത്തെ ആ ഞെട്ടലോടെ അയാള്‍ ഉണര്‍ന്നു , കയര്‍ അയാളുടെ കൈകള്‍ പൊള്ളിച്ച് ഊര്‍ന്നു പോകുന്നു .
ഇതിനാണ് അയാള്‍ കാത്തിരുന്നത് .
ഇനി നമുക്കത് നോക്കാം .
അവന്‍ കയറിനു വില നല്‍കണം . അതിനു വില നല്‍കണം .
"ഒരു മനുഷ്യന് എന്ത് ചെയ്യാന്‍ കഴിയുമെന്ന് ഞാന്‍ കാണിച്ചു തരാം അയാള്‍ക്ക് എന്ത് സഹിക്കനാവുമെന്നും , " അയാള്‍ വിചാരിച്ചു .
മുമ്പ് അയാളത് കാണിച്ച ആയിരമാവര്‍ത്തി ഒന്നുമായിരുന്നില്ല .
ഇപ്പോള്‍ അയാളത് വീണ്ടും തെളിയിക്കയായിരുന്നു .
ഓരോ തവണയും ഒരു പുതിയ തവണ ...
... ഭൂതകാലത്തെ കുറിച്ച് അയാള്‍ ചിന്തിച്ചതേയില്ല അത് ചെയ്തുകൊണ്ടിരുന്നപ്പോള്‍ .
"പയ്യന്‍ ഉണ്ടായിരുന്നെങ്കില്‍ നാടയുടെ ചുരുളുകള്‍ " അവന്‍ കുതിര്‍ത്തേനെ അയാള്‍ വിചാരിച്ചു .
"അതെ, പയ്യന്‍ കൂടെയുണ്ടായിരുന്നെങ്കില്‍ , പയ്യന്‍ ഇവിടെ ഉണ്ടായിരുന്നെങ്കില്‍ . "
"ഇതാ അവന്‍ ചാടി അവന്‍റെപുറകിലെ സഞ്ചികള്‍ വായു നിറച്ചു .
ഇനിയവന് മരിക്കാന്‍ താഴോട്ടു പോകാനാകില്ല .
ഇനിയവന്‍ ഉടന്‍ വട്ടം ചുറ്റാന്‍ തുടങ്ങും , അപ്പോഴാണ് ഞാന്‍ അവനെ ശരിക്കും കൈകാര്യം ചെയ്യേണ്ടത് . "
ശരി, നീ മോശമായില്ല ...
...ഒനിനും കൊള്ളാത്ത ഒന്നിന് വേണ്ടിയല്ല .
ഞാന്‍ എന്നെക്കൊണ്ടാവുന്നതിന്‍റെ പരമാവധി ചെയ്തു .
അയാള്‍ ഇനിവേഗം വട്ടം ചുറ്റാന്‍ തുടങ്ങും .
യുദ്ധം വരട്ടെ .
സൂര്യന്‍ മൂന്നാമത് തവണ ഉയരാന്‍ തുടങ്ങി അയാള്‍ കടലിലിറങ്ങിയശേഷം .
മീന്‍ പതിയെ ചുറ്റാന്‍ തുടങ്ങിയിരുന്നു , കിഴവന്‍ വിയര്‍പ്പില്‍ മുങ്ങി ...
... അങ്ങേയറ്റം തളര്‍ന്നുമിരുന്നു .
ഇപ്പോള്‍ ഞാന്‍ സ്വയം തോല്‍പ്പിക്കരുത്...
...എന്നിട്ട് ഇങ്ങനെ ഒരു മീനിനു വേണ്ടി മരിക്കരുത്‌ .
ഇപ്പോള്‍, അവനിങ്ങനെ സുന്ദരമായി വരാന്‍ തുടങ്ങുമ്പോള്‍ , പിടിച്ചുനില്‍ക്കാന്‍ ദൈവം എന്നെ തുണക്കട്ടെ.
ഞാനൊരു നൂറു തവണ കര്‍ത്താവിന്‍റെ നാമവും വിശുദ്ധ മേരിയുടെ നാമവും പറയാം
പക്ഷെ ഇപ്പോള്‍ പറയാനാവില്ല .
ദയവായി അത് പറഞ്ഞതായി കണക്കാക്കുക .
ഞാന്‍ പിന്നീട് പറഞ്ഞോളാം .
ഒരു മണിക്കൂറായി അയാള്‍ തന്‍റെ കണ്ണില്‍ പുള്ളികള്‍ കാണുന്നുണ്ടായിരുന്നു .
രണ്ടു തവണ അയാള്‍ക്ക്‌ മാന്ദ്യവും തലചുറ്റലും തോന്നി ...
... അതയാളെ വിഷമിപ്പിച്ചു .
പിന്നെ പെട്ടെന്ന് അയാളൊരു കറുത്ത നിഴല്‍ കണ്ടു ...
... ബോട്ടിനെ കടന്നു പോകാന്‍ ഏറെ നേരമെടുത്തു അത് അതിന്‍റെ നീളം അയാള്‍ക്ക് വിശ്വസിക്കാനായില്ല .
അവനു അത്ര വലുതായിരിക്കാന്‍ കഴിയില്ല .
പക്ഷെ അവന്‍ അത്ര വലുതായിരുന്നു
അയാള്‍ക്ക്‌ വീണ്ടും മാന്ദ്യം തോന്നി .
"ഞാന്‍ അവനെ ചലിപ്പിച്ചു ," അയാള്‍ കരുതി .
"ഒരു പക്ഷെ ഇത്തവണ ഞാനവനെ കീഴ് പ്പെടുത്തും ."
വലിക്കൂ, കൈകളെ .
ഉറച്ചു നില്‍ക്കൂ കാലുകളെ .
"ഇത്തവണ എനിക്കവനോടൊപ്പം എത്തണം ," കിഴവന്‍ വിചാരിച്ചു .
അടുത്ത തവണ ഞാനവനെ വലിച്ചു കയറ്റും .
അയാള്‍ ഒരു തവണ കൂടി അതിനു ശ്രമിച്ചു .
അയാള്‍ സ്വയം പോവുന്നതായി അയാള്‍ക്ക് തോന്നി മീനിനെ തിരിച്ചപ്പോള്‍ .
"ഞാനത് വീണ്ടും ശ്രമിക്കും ," കിഴവന്‍ വാക്ക് പറഞ്ഞു , മിന്നലില്‍ മാത്രമേ അയാള്‍ക്ക് നന്നായി കാണാന്‍ കഴിഞ്ഞുള്ളു .
മത്സ്യമേ, നീയേതായാലും മരിക്കാന്‍ പോകുന്നു . നിനക്ക് എന്നെയും കൊല്ലണോ ?
അയാള്‍ അയാളുടെ വേദന മുഴുവനും, ഊര്‍ജ്ജത്തില്‍ ബാക്കിയുള്ളതത്രയും എന്നോ ഇല്ലാതായ അഭിമാനവും സ്വരുക്കൂട്ടി ...
... അവ മത്സ്യത്തിന്‍റെ നൊമ്പരത്തിനെതിരെ പ്രയോഗിച്ചു .
"എനിക്കവന്‍റെ അടുത്തെത്തണം , അടുത്ത്," അയാള്‍ വിചാരിച്ചു .
"തലയാവരുത് ലക്‌ഷ്യം , ഹൃദയമാവണം . "
ഇപ്പോള്‍ ഞാന്‍ എന്‍റെ സഹോദരനായിരുന്ന ഈ മത്സ്യത്തെ കൊന്നിരിക്കുന്നു .
ഇനി ഞാന്‍ അടിമവേല ചെയ്യണം .
വേല തുടങ്ങൂ, കിഴവാ .
കിഴവന് കോമ്പസ്സിന്‍റെ ആവശ്യമുണ്ടായിരുന്നില്ല തെക്ക് പടിഞ്ഞാറ് എവിടെ എന്നറിയുന്നതിനു .
അയാള്‍ക്ക്‌ ധ്രുവക്കാറ്റിന്‍റെ സാന്നിധ്യമേ വേണ്ടിയിരുന്നുള്ളൂ കപ്പല്‍പായിലെ വലിവും .
അയാള്‍ക്ക് മത്സ്യത്തെ കാണാമായിരുന്നു .
അയാള്‍ക്ക് തന്‍റെ കൈയ്യില്‍ നോക്കുകയെ വേണ്ടിയിരുന്നുള്ളൂ തന്‍റെ പുറം ബോട്ടിന്‍റെ തടിയില്‍ തൊടുകയും ...
... ഇതൊക്കെ ശരിക്കും നടന്നതാണെന്നും സ്വപ്നമല്ലെന്നും അറിയാന്‍ .
"കൈകള്‍ വേഗം ഭേദപ്പെടും ," അയാള്‍ കരുതി .
"അതൊക്കെ ചോരവാര്‍ന്നു വൃത്തിയായി . ഉപ്പുവെള്ളം അത് ഉണക്കും .
കടലിലെ ഇരുണ്ട വെള്ളം അതാണ്‌ ഏറ്റവും നല്ല വൈദ്യന്‍. "
അപ്പോള്‍ അയാളുടെ തലക്ക് വെളിവുകുറഞ്ഞു തുടങ്ങി , അയാള്‍ സ്വയം ചോദിച്ചു :
"അവന്‍ എന്നെ നയിക്കയാണോ , അതോ ഞാന്‍ അവനെ കൊണ്ടുവരികയാണോ ?"
അവര്‍ ഒരുമിച്ചു തുഴയുകയായിരുന്നു , ഇരുവശത്തേക്കും അടിച്ചു വീശി .
കിഴവന്‍ വിചാരിച്ചു , "ഞാന്‍ അവനെ കൊണ്ടുവരട്ടെ , അതവനു ഇഷ്ടമാകുമെങ്കില്‍ .
തന്ത്രം കൊണ്ടുമാത്രമാണ് ഞാന്‍ അവനെക്കാള്‍ മെച്ചമാകുന്നത്, അവന്‍ ഒരു ഉപദ്രവവും ചെയ്തിട്ടില്ല . "
അവര്‍ നന്നായി യാത്ര ചെയ്തു .
കിഴവന്‍ കൈകള്‍ വെള്ളത്തില്‍ മുക്കി തല വെളിവുള്ളതാക്കാന്‍ ശ്രമിച്ചു.
അയാള്‍ മീനിനു നേരെ നോക്കിക്കൊണ്ടേയിരുന്നു അത് സത്യമാണെന്ന് ഉറപ്പു വരുത്താനായി.
ഒരു മണിക്കൂര്‍ ആയിരുന്നു ആദ്യത്തെ സ്രാവ് അയാളെ ആക്രമിക്കുമ്പോള്‍ .
അതൊരു ഭീമന്‍ തിമിംഗലം ആയിരുന്നു ...
... അതിവേഗം നീന്താന്‍ കഴിയുന്നത്‌ കടലിലെ ഏറ്റവും വേഗമുള്ള മത്സ്യത്തെ പോലെ .
ഇപ്പോള്‍ അവന്‍ പൊങ്ങിവന്നു പുതിയ മണം കിട്ടിയതോടെ ...
... അവന്‍റെ നീല മുകള്‍ച്ചിറകു ജലത്തെ കീറിമുറിച്ചു.
അവന്‍ വരുന്നത് കിഴവന്‍ കണ്ടപ്പോള്‍ , ഈ സ്രാവിന് ഭയമേയില്ലെന്ന് അയാള്‍ക്ക് മനസ്സിലായി...
... അതു തോന്നിയപോലെ ചെയ്യുമെന്നും .
അത് സത്യമാവാന്‍ കഴിയുന്നതിലേറെ നല്ലതായിരുന്നു .
എല്ലാം ഒരു സ്വപ്നവും ആയേക്കാം.
സ്രാവേ.
ഇപ്പൊ എന്‍റെ മീനിന് വീണ്ടും ചോരയൊലിക്കുന്നു , ഇനി മറ്റുള്ളവരും എത്തും .
അത് സത്യമാവാന്‍ കഴിയുന്നതിലേറെ നല്ലതായിരുന്നു .
കിഴവന്‍ മീനിനു നേരെ പിന്നീട് നോക്കിയതേയില്ല ...
... അത് ആകെ അംഗഭംഗം വന്ന ശേഷം.
മത്സ്യം ആക്രമിക്കപ്പെട്ടപ്പോള്‍ , അയാള്‍ക്ക് താന്‍ തന്നെ ആക്രമിക്കപ്പെട്ട പോലെയായിരുന്നു .
"പക്ഷെ എന്‍റെ മത്സ്യത്തെ ആക്രമിച്ച സ്രാവിനെ ഞാന്‍ കൊന്നു ," അയാള്‍ വിചാരിച്ചു .
"ഞാന്‍ കണ്ട ഏറ്റവും വലിയ കൊമ്പന്‍ സ്രാവായിരുന്നു അത്
അത് അധികം നിലനില്‍ക്കാനാവാത്തത്ര നല്ലതായിരുന്നു . "
അയാള്‍ക്കറിയാമായിരുന്നു സ്രാവിന്‍റെ ഒരോ ഇടര്‍ച്ചയുള്ള മുഴപ്പുകളും ...
... കടിച്ചു പറിക്കപ്പെട്ട മാംസമായിരുന്നു ...
... മത്സ്യം ഇപ്പോള്‍ വിട്ടുവെച്ചു എല്ലാസ്രാവുകള്‍ക്കുമായി ചോരയുടെ ചാല് ...
... കടലിലാകെ ഒരു ഹൈവെ പോലെ .
അയാള്‍ക്ക് നന്നായറിയാമായിരുന്നു ഇനി സംഭവിക്കാന്‍ പോകുന്നതിന്‍റെ രീതി...
... അയാള്‍ ഒഴുക്കിന്‍റെ അകത്തെക്കെത്തിയപ്പോള്‍
... പക്ഷെ ഇനിയൊന്നും ചെയ്യാനുണ്ടായിരുന്നില്ല .
"ഉവ്വ്, ചെയ്യാനുണ്ട് ," അയാള്‍ വിചാരിച്ചു .
"എനിക്കെന്‍റെ കത്തി പങ്കായങ്ങളില്‍ ഒന്നിന്‍റെ അറ്റത്തു കെട്ടി വാരിക്കുന്തം ഉണ്ടാക്കാം . "
"കത്തിക്ക് പകരം ഒരു കല്ല് കൊണ്ടുവരണമായിരുന്നു ," അയാള്‍ വിചാരിച്ചു .
"നിങ്ങള്‍ പലതും കൊണ്ടുവരേണ്ടിയിരുന്നു , പക്ഷെ ചെയ്തില്ല . ഇപ്പോള്‍ ചിന്തിക്കാന്‍ ഉള്ള സമയമല്ല ...
... എന്താണ് നിന്‍റെ കയ്യിലില്ലാത്തതെന്നു . ഉള്ളതുകൊണ്ട് എന്ത് ചെയ്യാനാവും എന്ന് ചിന്തിക്ക്. "
"നീയെനിക്ക് നല്ല ഉപദേശം തരുന്നു ," അയാള്‍ വിചാരിച്ചു . "എനിക്കത് മതിയായി ."
ഞാനിപ്പോഴും ഒരു കിഴവനാണ് , എന്ന് വെച്ച് നിരായുധനാവില്ല .
വരൂ , galanos (സ്രാവുകളെ)!
വരോ, വരൂ , galanos!
വരൂ, വരൂ .
ഞാന്‍ വല്ലാതെ ദൂരെ പോയി .
അത് നിനക്ക് നല്ലതല്ല, എനിക്കും .
വിഷമമുണ്ട്, മീനേ.
ഇപ്പോഴും അവന്‍റെ പാതിയോളം ബാക്കിയുണ്ട് .
ഒരു പക്ഷെ അത്രയെങ്കിലും എനിക്ക് കൊണ്ടുപോകാനായേക്കും .
ഇത്തിരി ഭാഗ്യം വേണമെനിക്ക് .
ഇല്ല .
ആകാവുന്നതില്‍ കൂടുതല്‍ ദൂരെ പോയപ്പോള്‍ നീ നിന്‍റെ ഭാഗ്യം മുറിച്ചു കടന്നു .
നിസ്സാരനാവരുത് .
ഉണര്‍ന്നിരിന്നു മുന്നോട്ടു പോ.
നിനക്കിപ്പോഴും കുറച്ചു ഭാഗ്യമുണ്ട് .
ഞാനതിത്തിരി വാങ്ങാന്‍ ആഗ്രഹിക്കുന്നു ...
...അത് വില്‍ക്കുന്ന ഒരു സ്ഥലമുണ്ടെങ്കില്‍ .
എന്തുകൊണ്ടാണ് ഞാനത് വാങ്ങുക ?
നഷ്ടപ്പെട്ട ഒരു ചാട്ടുളി ? പൊട്ടിയ ഒരു കത്തി?
ഒന്നിനും കൊള്ളാത്ത രണ്ടു കൈകള്‍ ?
നിനക്ക് സാധിച്ചേക്കും .
84 ദിവസം നീയത് വാങ്ങാന്‍ ശ്രമിച്ചു ...
...കടലില്‍ .
അവരത് ഏതാണ്ട് നിനക്ക് വിറ്റതുമാണ് .
അത്തരം വിഡ്ഢിത്തമൊന്നും ചിന്തിച്ചു കൂടാ .
ഭാഗ്യമെന്നത് പലരൂപത്തില്‍ വരുന്ന ഒന്നാണ് .
ആരാണ് അവളെ തിരിച്ചറിയുക ?
ഹവാനയിലെ വിളക്കുകള്‍ കാണാനായിരുന്നെങ്കില്‍!.
ഞാന്‍ പലപല കാര്യങ്ങള്‍ ആഗ്രഹിക്കുന്നു .
പക്ഷെ അതാണ് ഇപ്പോള്‍ ഞാന്‍ ആഗ്രഹിക്കുന്നത് .
രാത്രി പത്തുമണിക്ക് നഗരത്തില്‍ നിന്നുള്ള വിളക്കുകളുടെ പ്രതിബിംബിച്ച തിളക്കം അയാള്‍ കണ്ടു
ഇപ്പോള്‍ അയാളാകെ വേദനിച്ചും മേലാകെ കടുത്തും ...
... അയാളുടെ മുറിവുകളും മേലാകെയുള്ള കടുത്തുപോയ ഭാഗങ്ങളും വേദനിച്ചു .
അയാള്‍ക്ക് മീനിനോടു ഇനിയും മിണ്ടാന്‍ വയ്യാതായി , കാരണം മീന്‍ കണ്ടമാനം നശിപ്പിക്കപ്പെട്ടിരുന്നു .
അപ്പോള്‍ എന്തോ ഒന്ന് അയാളുടെ ബുദ്ധിയില്‍ വന്നു .
പാതി മത്സ്യമേ .
നീയെന്ന മത്സ്യമായിരുന്നത് .
ഖേദിക്കുന്നു ; ഞാന്‍ പോകാവുന്നതില്‍ കൂടുതല്‍ ദൂരേക്ക്‌ പോയി .
നമ്മെ രണ്ടുപേരെയും നശിപ്പിച്ചു .
പക്ഷെ നമ്മള്‍ പല സ്രാവുകളെയും കൊന്നു , നീയും ഞാനും ...
...വേറെയും കുറെ നശിപ്പിച്ചു .
നീയാകെ എത്ര കൊന്നിട്ടുണ്ട് , വയസ്സന്‍ മീനേ?
നിന്‍റെ ആ കുന്തം വെറുതെയല്ലല്ലോ .
"ഇപ്പോള്‍ നീയെന്തു ചെയ്യും രാത്രിയില്‍ അവര്‍ വന്നാല്‍ ?" അയാള്‍ വിചാരിച്ചു.
ഇപ്പോള്‍ നീയെന്തു ചെയ്യും രാത്രിയില്‍അവര്‍ വന്നാല്‍?
ഞാനവരോട് പൊരുതും .
മരിക്കും വരെ ഞാനവരോട് പൊരുതും .
അയാള്‍ വിചാരിച്ചു "ഓ, പക്ഷെ ഞാന്‍ കരുതുന്നു ഇനിയും അവരോടു പൊരുതേണ്ടി വരില്ലെന്ന് , "
"ഞാന്‍ വളരെ മോഹിക്കുന്നു ഇനിയും പൊരുതേണ്ടി വരില്ലെന്ന് . "
എന്നാല്‍ അയാള്‍ വീണ്ടും പൊരുതി , ഇത്തവണ അയാള്‍ക്കറിയാമായിരുന്നു യുദ്ധം നിഷ് ഫലമാണെന്നു .
വരൂ .
വരൂ !
വരൂ .
വരൂ , galanos!
വരൂ , galanos! വരൂ .
വരൂ , galanos! വരൂ .!
അയാള്‍ക്കറിയാമായിരുന്നു ഇപ്പോള്‍ അയാള്‍ തോറ്റുപോയെന്നു , അന്തിമാമായും അപരിഹാര്യമായും .
ഖേദിക്കുന്നു, മീനേ.
അയാള്‍ക്ക് മനസ്സിലായി അയാള്‍ അകപ്പെട്ടു പോയെന്നു ഒഴുക്കിനകത്ത് ...
... വിളക്കുകള്‍ അയാള്‍ക്ക് കാണായി തീരത്തുള്ള കോളനികളില്‍ നിന്നുള്ളവ .
താന്‍ എവിടെയാണ് ഇപ്പോഴെന്ന് അയാള്‍ക്കറിയാമായിരുന്നു , വീട്ടിലെത്തുക പ്രയാസമേയല്ലെന്നും.
"എന്തായാലും കാറ്റ് നമ്മുടെ സുഹൃത്താണ് ," അയാള്‍ വിചാരിച്ചു .
പിന്നെ കൂട്ടിച്ചേര്‍ത്തു , "ചില നേരം."
"നമ്മുടെ സുഹൃത്തുക്കളോടും ശത്രുക്കളോടും കിടക്കയോടുമൊപ്പം മഹാസമുദ്രവും .
കിടക്കയാണെന്‍റെ സുഹൃത്ത്, കിടക്ക മാത്രം.
കിടക്ക ഒരു മഹാകാര്യമാവും . "
തോറ്റുപോകുമ്പോള്‍ അത് വളരെ എളുപ്പം .
എന്താ നിന്നെ തോല്‍പ്പിച്ചത് ?
ഒന്നുമില്ല . ഞാന്‍ പോകാവുന്നതില്‍ കൂടുതല്‍ ദൂരം പോയി .
മനുഷ്യന്‍ പരാജയപ്പെടാന്‍ ജനിച്ചവനല്ല .
മനുഷ്യനെ നശിപ്പിക്കാം , പക്ഷെ പരാജയപ്പെടുത്താനാവില്ല .
ഹാര്‍ബര്‍ ശാന്തമായിരുന്നു .
അയാള്‍ പാറകള്‍ക്ക് ചുവടെയുള്ള ഉരുളങ്കല്ലുകളുടെ ചെറിയ വിളുമ്പിലേക്ക് തുഴഞ്ഞു.
സഹായിക്കാന്‍ ആരുമുണ്ടായിരുന്നില്ല .
അയാള്‍ പാമരം ഇറക്കിവെച്ചു , പായ ചുരുട്ടി ...
... പാമരം ചുമലിലേറ്റി , കയറാന്‍ തുടങ്ങി .
ഇപ്പോഴാണ് അയാള്‍ അറിഞ്ഞത് അയാളുടെ ക്ഷീണത്തിന്‍റെ ആഴം .
അയാള്‍ക്ക് അഞ്ചു തവണ ഇരിക്കേണ്ടി വന്നു കുടിലില്‍ എത്തും മുമ്പ് .
രാവിലെ , നല്ല കാറ്റായിരുന്നു...
... ബോട്ടുകള്‍ക്ക് പുറപ്പെടാനാവില്ല.
കുട്ടി വൈകിയും ഉറങ്ങിപ്പോയി പിന്നെ കിഴവന്‍റെ കുടിലിലെത്തി ...
കിഴവന്‍ പോയിട്ടുണ്ടായിരുന്ന . ... എല്ലാ പ്രഭാതങ്ങളിലും വന്നിരുന്ന പോലെ
കിഴവന്‍ ഉറക്കമായിരുന്നു , അയാള്‍ ശ്വസിക്കുന്നുണ്ടെന്നു കുട്ടി കണ്ടു.
പിന്നെ അവന്‍ കിഴവന്‍റെ കൈകള്‍ കണ്ടു , അവന്‍ കരയാന്‍ തുടങ്ങി .
അവന്‍ കുറച്ചു കാപ്പി വാങ്ങാന്‍ പോയി , വഴി നീളെ അവന്‍ കരയുകയായിരുന്നു .
പല മുക്കുവരും വഞ്ചിക്കു ചുറ്റും ഉണ്ടായിരുന്നു , അരികിലുള്ളത് നോക്കിക്കൊണ്ട്‌ .
ഒരാള്‍ വെള്ളത്തില്‍ ആയിരുന്നു , അയാളുടെ ട്രൌസര്‍ തെരുത്തുകേറ്റി ,അസ്ഥികൂടത്തെ അളന്നുകൊണ്ട് ...
... തലയും ചുണ്ടും പുറത്തെടുക്കാന്‍ ശ്രമിച്ചു കൊണ്ട് .
കുട്ടി താഴോട്ടു പോയില്ല .
അവന്‍ മുമ്പവിടെ പോയിട്ടുണ്ടായിരുന്നു .
മാര്‍ട്ടിന്‍ .
നല്ലപോലെ പാലും പഞ്ചസാരയും ചേര്‍ത്തു ഒരു കോപ്പ കാപ്പി .
അതെന്തൊരു മത്സ്യമായിരുന്നു .
അങ്ങനെ ഒരു മത്സ്യം ഒരിക്കും ഇല്ലായിരുന്നു .
ഇന്നലെ നീ പിടിച്ചത് നല്ല രണ്ടു മീനായിരുന്നു .
മീനിന്‍റെ കാര്യം വിടൂ .
അയാള്‍ക്ക്‌ കുടിക്കാന്‍ ഏതെങ്കിലും തരത്തിലുള്ളത് വേണോ ?
വേണ്ട. വേണമെന്നുണ്ടെങ്കില്‍ ഞാന്‍ വരാം.
എന്നാലും അയാളോട് പറയൂ എനിക്ക് ഏറെ വിഷമമുണ്ടെന്നു .
നന്ദി .
ഞാന്‍ കാപ്പിയെടുക്കാം .
അവരെന്നെ തോല്‍പ്പിച്ചു , മാനോലിന്‍ . ശരിക്കും എന്നെ തോല്‍പ്പിച്ചു .
അവന്‍ നിന്നെതോല്‍പ്പിച്ചില്ല, ആ മത്സ്യം .
വല്ലാതെ കഷ്ടപ്പെട്ടോ ?
ഇനി നമ്മള്‍ വീണ്ടും ഒരുമിച്ചു മീന്‍ പിടിക്കാന്‍ പോകും .
വേണ്ട, വേണ്ട .
എന്‍റെ ഭാഗ്യം തീര്‍ന്നിരിക്കുന്നു .
ഭാഗ്യം പോയിത്തുലയട്ടെ . ഞാന്‍ ഭാഗ്യം കൂടെ കൊണ്ടുവരും .
- നിന്‍റെ അച്ഛന്‍ എന്ത് പറയും? - അദ്ദേഹം എന്തും പറയട്ടെ .
നമ്മള്‍ ...
നമുക്ക് കൊല്ലാന്‍ പറ്റിയ ഒരുകുന്തം വേണം . അതെപ്പോഴും ബോട്ടിലുണ്ടാവണം .
നല്ല മൂര്‍ച്ച വേണം ...
...കടുപ്പം വരുത്തിയതാവരുത്, പൊട്ടിപ്പോകും , എന്‍റെ കത്തി പൊട്ടിയ പോലെ .
ഞാന്‍ വേറൊരു കത്തി കൊണ്ടുവരും .
കനത്ത കാറ്റിന്‍റെ എത്ര ദിവസമുണ്ടാവും ?
ഓ, മൂന്ന്, അല്ലെങ്കില്‍ കുറേക്കൂടി .
ഞാന്‍ എല്ലാം ശരിയാക്കിയിട്ടുണ്ട് .
നിങ്ങളുടെ കൈകള്‍ ശരിയാവട്ടെ, കാര്‍ന്നോരെ .
അതൊക്കെ രണ്ടു ദിവസം കൊണ്ട് ശരിയാവും .
അതെങ്ങനെ നോക്കണം എന്ന് എനിക്കറിയാം .
രാത്രിയിലെപ്പോഴോ , ഞാന്‍ അസാധാരണമായ എന്തോ ഒന്ന് തുപ്പി.
എന്‍റെ നെഞ്ചിനകത്ത് എന്തോ ഒന്ന് പൊട്ടിയതായി അനുഭവപ്പെട്ടു .
അതും ശരിയാവട്ടെ .
കാപ്പി കുടിക്കൂ . ഞാന്‍ തിന്നാന്‍ എന്തെങ്കിലും കൊണ്ടുവരാം .
പിന്നെ... ഞാന്‍ പോയ അന്നത്തെയൊക്കെ പത്രങ്ങളും കൊണ്ട് വരണേ..
കൊണ്ടുവരാം .
വൈകീട്ട് ഒരു പാര്‍ട്ടി ഉണ്ടായിരുന്നു കഫെയില്‍, ഹവാനയില്‍ നിന്നുള്ള ടൂറിസ്റ്റ്കളുടെ .
അവരിലൊരാള്‍ താഴോട്ടു നോക്കി , കാലിയായ ബിയര്‍ കാനുകള്‍ക്കും ...
... ചത്ത ബരാക്കുഡാ മത്സ്യങ്ങള്‍ക്കും ഇടയില്‍ , അവള്‍ കണ്ടു ഒരു വന്‍ മത്സ്യത്തിന്‍റെ നട്ടെല്ല് ...
... അതിപ്പോള്‍ വെറും ചവറായിരുന്നു വേലിയേറ്റത്തില്‍ പോകാനുള്ളത് .
"അതെന്തായിരുന്നു ?" അവള്‍ പരിചാരകനോട് ചോദിച്ചു .
"Tiburón," വെയ്റ്റര്‍ പറഞ്ഞു . "ഒരു സ്രാവ് ."
അയാള്‍ വിശദീകരിക്കാന്‍ ശ്രമിക്കയായിരുന്നു മാര്‍ലിന്‍ മത്സ്യത്തിന് എന്ത് പറ്റിയെന്നു .
"എനിക്കറിയില്ലായിരുന്നു സ്രാവുകള്‍ക്ക് അത്രയ്ക്ക് ചുറുചുറുക്കുള്ള , സുന്ദരമായ വാലുകള്‍ ഉണ്ടെന്നു , " സ്ത്രീ പറഞ്ഞു .
"എനിക്കും അറിയില്ലായിരുന്നു ," അവളുടെ കൂട്ടുകാരന്‍ പറഞ്ഞു .
റോട്ടിനപ്പുറം തന്‍റെ ചാളയില്‍ , കിഴവനപ്പോഴും ഉറക്കമായിരുന്നു .
അയാളപ്പോഴും കമഴ്ന്നാണുറങ്ങിയത് , പയ്യന്‍ അയാളുടെ അരികിലിരുന്നു , അയാളെ നോക്കിക്കൊണ്ട്‌ .
കിഴവന്‍ സിംഹങ്ങളെ സ്വപ്നം കാണുകയായിരുന്നു .
മലയാളം സബ് ടൈറ്റില്‍: ഫസല്‍ റഹ്മാന്‍